Муаллиф: Розия Тужжор\nСаҳифа: Жавондаги китоб / 25-07-2020, 22:10 / 32\nОёғининг кафтини манқалнинг деворига ёпиштириб олган, куйдирувчи иссиқ оёқ панжаларининг учидан тортиб юрагигача йўл топиб борар ва томирларида бир жўшқинлик уйғотарди. Хаёллари худди учар юлдуз каби ўзи ётган нуқтадан ўқдек учиб музчечак дарахтининг нариги томонига бориб тушарди.\nАммо… бу овоз?… қаердан келаётган экан?! Олдинига яхшилаб қулоқ солди, сўнгра ўрнидан сакраб турди.\n– Ойи, ойи, том… қулаб тушяпти!…\nАзизахоним гугурт чақди. Оловини олдинроқ олиб келди. Янаям олдинроқ. Тепага қаратди… Шифт ёрилган, унда пайдо бўлган бир неча тешикдан сув чакиллаб томарди.\n– Том… қулаб тушяпти. Қулаб тушяпти-и!…\n– Йўқ… Йўқ!\n– Маржона… Маржона?!…\n– Бориб амакингга айт… Уйнинг қолган қисми ҳам қулаб тушмасидан бу ёққа бир келсин-да, укасининг етим қолган болаларининг тақдирини бир ёқлик қилсин.\n– Эҳ, оғагинам… Агар дунёни сув босса, менинг Муҳсинимнинг тўпиғига чиқмайди. Ҳаммадан яширсам ҳам сиздан яшира олмайман, Яҳё оғо.\n– Муҳсин оғо… Муҳсин оғо!\n– Қўйсанг-чи, оғо. Тонг саҳарлаб… Ким туриб хонанинг томига қараб юради ҳозир? Қолганиям қулаб тушмайдими менга деса!\n– Нимасини айтасиз… Эрталабдан бери нола-фиғон қилиб ётибди.\n– Худо раҳмат қилгур укам ойимни кўндираман деб роса уринганди. Аммо кўнмади. Агар ўша пайтда уйни сотганимизда эди, аҳволингиз бундан анча яхши бўлган бўларди. Яъни ҳаммамизнинг аҳволимиз яхши бўлган бўларди.\nШунча пайтдан бери ичидаги гапни Мустафо оғога айтаман деб келарди. Аммо ҳозир…\n– Рост айтаётган бўлинг-да, ишқилиб. Раҳматли укамнинг ҳамма умиди мана шу биттагина ўғлидан эди. Бунингиз эркак бўлиш ўрнига, тағин бир… ло илоҳо иллоллоҳ….\n– Нега нафасингизни совуқ қиласиз, амакиси?!…\n– Бу ердан худо раҳмат қилгур отангнинг иси келади. Ёш ўлиб кетган укангнинг иси келади. Муртазони мана шу уйда уйлантирдим. Мана шу ерда ўзингни катта қилдим. Мана шу уйда ўзим келин бўлганман. Бу уйда не-не дастурхонлар ёзмадим, не-не меҳмонлар кутмадим. Ҳайҳот, ҳайҳот… не-не дуохонлик кечалари, не-не… Эй худо… худо… худо!\n– Хўп бўлади. Нима десангиз шу.\nМуҳсин бу гапларга аҳамият ҳам бермасдан пўстинни ечиб ерга улоқтирди. Хонанинг бурчагидаги самовар олдида чўк тушиб ўтирган Маржонага ярим нигоҳ ташлади-да, сандалга ўтираётиб буюрди:\nМуҳсин унга ярим бир нигоҳ ташлаб қўйди-да, қўлидаги гугурт қутисини отиб ўйнашга тушди. Гугурт қутиси гоҳ тик тушар, гоҳ ёнбоши билан, гоҳ олди билан тушар, гоҳ орқаси билан, гоҳ шоҳ бўларди, гоҳ вазир…\n– Худо урсин сени! Юрагимни минг пора қилиб ташладинг. Худоё эрталабдан кечгача қулоғинг остида ғўнг-ғўнг қилиб миянгни айнитаётганлар балога йўлиқсинлар. Биттагина ўғлим менга суянчиқ бўлиш, мана бу хароба уйлардан қутқариш ўрнига ўшаларнинг гапига қулоқ солганидан кўра, худо жонимни олгани яхши эмасми?!\nБугун унинг бир кўзи қозонда бўлса, иккинчи кўзи осмонда эди. Кўнгли ғаш эди. Агар яна ёмғир ёғса ва уйнинг қолган хоналари ҳам бирин-кетин қулаб тушса нима бўлади? Ер чўкиб, уйнинг пойдевори тагидан зил кетса-чи? Унда Муҳсинни қаерга олиб кетади? Маржонани кимнинг эшигига олиб боради? Уйсизлик ва дарбадарлигига қандай қилиб чидайди? Хор-зор бўлганлигига-чи?\nМуҳсин учун, унинг одам бўлиши учун не машаққатлар чекмади. Аммо не қилсинки, ҳаммаси унинг истаганларига тескари бўлиб чиқаверди. Ўғлини мактабга берган вақтларидан бошлаб у доим дарслардан қочиб чиқар, кўчама-кўча санғир ва бировларнинг боласини уриб-сўкар, тош билан бошларини уриб ёрарди…\n– Ур, ярамас, ур! Кел-да, туққан онангни аямай ур, номард! Уриб-уриб, ўлдир! Зора шу билан бу дунёнинг азобларидан қутулиб кетсам.\nМуҳсин қўлидаги чилим найини зарб билан боғчадаги гулларнинг орасига отган эди. Гуллар пайҳон бўлганича қолган, унинг ўзи эса уйдан чиқиб кетганича бир неча кун қай гўрларда йўқ бўлиб кетган эди. Шундан сўнг Азизахоним ноилож меҳмонхонадаги ўн икки метрли гиламни йиғиб, гаровхонага топширган, Муҳсин яна пайдо бўлгач эса гиламни гаровга қўйиб олинган пулни унинг очкўзлик билан чўзилиб турган қўлига “заҳар бўлсин”, дегандек тап этиб ташлаган эди. Аммо бу билан муаммо ҳал бўлмади. Олдинига кумушранг шамдон ва тошойна, кейинчалик қизил гулли ликопчалар ва устига қушлар тасвири солинган патнислар, мис лаган ва тоғоралар… ҳамма-ҳаммаси сотилди. Ҳайҳот, ҳайҳот! Маржонанинг тақдири нима бўлади? Бўйи етиб қолган отасиз Маржонанинг?!\nЭшикни очиши билан Мустафо оғони ҳамда унга эргашиб келган Авс Ражабни кўрди. Уларга салом бериб, ўзини чеккага олди. Мустафо оғо “Ё оллоҳ”, дея ичкарига қадам қўйди:\n– Худди ўзларининг уйларидек деб билсинлар, марҳамат.\nАвс Ражабни танирди. Биргина у эмас, балки маҳалланинг барча одамлари уни яхши билишарди. Катта бойликка эга бўлган Ҳожи Солиҳ гиламфуруш кутилмаганда касодга учраб, унинг барча мол-мулки кимошди савдосига қўйилганида ана шу одам шарт ўртага тушиб унинг мол-мулкини учдан бир нархига сотиб олган, кейинчалик ҳам уни қамоқдан қутқариб олиш учун пул тўккан эди. Қайси даврада ўтириб қолса ҳам: “Мен савоб учун унга ёрдамлашдим, унинг мол-дунёси учун эмас”, деб мақтаниб қўярди.\nҲеч ким унга: “Ёлғон гапиряпсан”, дея олмасди. У кейинчалик Мирзо Тақий қандолатфурушнинг меросхўрлари ихтиёрида бўлган бир боғ ҳовлини ҳам текинга қўлга киритди-да, сўнгра булдозер билан суриб, кафтдек теп-текис қилди. Ағдариб ташланган шунча дов-дарахтга одамнинг ичи ачийди. Шундан сўнг бир неча пайтгача оқ акация дарахтининг ҳиди маҳалладаги одамларнинг бошини айлантириб юрди. Афсус… Сўнгра эса ана шу ерда катталиги катакдек бўлган бир неча уй солиб, унга-бунга сотди. Энди бу ер илгаригидек жим-жит ҳам эмас, ундан дарахтлар ва гулларнинг муаттар ҳиди ҳам келмас, аксинча эндиликда катакдек уйлардан иборат бўлган кичкина бир маҳаллага айланиб улгурган бу жойда болаларнинг шовқини ва оналарнинг бақир-чақири ҳукмрон эди. Ушбу маҳаллачадан макон топган ушбу одамларнинг қай жойлардан келиб қолганлигини ҳеч ким билмасди.\n– Байрамга оз қолди. Гиламни ювишга берган эдик…\n– Маржона, чой… Меҳмонларга чой олиб бор.\n– Иҳм… Мени кечирасиз-у… бир нарсани сизга айтиб қўймоқчийдим. Бу уй бугун сотилди. Менимча… ўзингизга бошқа бир жой топишингиз керак.\n– Азизахоним! Майда-чуйда қилиб ўтирмасдан, гапнинг бўладиганини айтаман. Яхши биласанки, бир умр фарзандсизлик доғида куйиб ўтдим. Бу доғ менинг юрагимда умримнинг охиригача қолса керак. Кунботар чоғида Мустафо оғо келиб, менинг бутун умидларимни чиппакка чиқарди. “Бундан ортиқ сабр қила олмайман”, деди… Оҳ, Азиза! Шундай бир кун келишини хавотир билан кутиб юрардим, аммо бундай тез келишини билмаган эканман. Кеч тушган маҳалдан то ҳозиргача ичимда бир нарса узилиб кетгандек ва бутун танам ичра қанот қоқаётгандек бўляпти.\n– Йўқ-йўқ! Менга ичинг ачишини истамайман! Сен… нарсаларингни йиғиштир-да, бизнинг уйимизга кўчиб ўт. Бошқа бир аёл келиб, мени бу уйдан ҳайдаб юборганидан кўра, сенинг келганинг яхшироқ.\n– Мустафо оғо ҳаммасини менга айтиб берди. Авс Ражаб Маржонангга харидор бўлибди. Бу тўғрида аҳду паймон қилиб ҳам олишибди. Уйингнинг олди-сотдиси тўғрисида ҳам бир келишувга эришишибди. Сен тўғрингда ҳам менга айтиб берди. Уйнинг битта хонасини сенга бўшатиб беришимни буюрди. Майли, келгин… Балким сенинг қадаминг билан бизнинг кўкрагимизга ҳам шамол тегиб қолса. Бир кундош бошимга келиши керак экан, ўша сен бўлақолгин. Фақат йўқ демагин… Майли, шу билан менинг мушкулим ҳам, сенинг мушкулинг ҳам осон бўлақолсин. Эҳ, биттагина тирноққа зор қилди-я… Мустафо оғонинг ҳам сабри тугади.\nҚор тинимсиз ёғарди. Хона гўрдек қоронғу ва тор кўринарди. Фақатгина Яҳёнинг хонасида ёниб турган чироқнинг нурлари кўзга ташланарди: Яҳёнинг ўзи каби ёниб турган чироқнинг. У ўзининг барча нарсаларини – талабалик йиллари туғилиб ўсган қишлоғидан бу шаҳарга олиб келган, доимо у уйдан бу уйга, бу уйдан бошқа бир уйга ташиб-кўчириб юрган, кўрпа-тўшак, китоблар билан тўла эски чамадон ва бошқа лаш-лушлардан иборат бўлган нарсаларини йиғиб-териб, кўчишга тайёр қилиб қўйган эди. Буларнинг барчасини қатор қилиб териб қўйган, ўзи эса каравотнинг устида ўтирганича эшикнинг ярим очиқ икки табақаси орасидан ташқарига тикилиб ўтирар эди. Ҳаво совуқ эди: бўлиши керак бўлганидан ҳам ортиқроқ, ҳар йили қиш фаслининг баҳмон* ойида бўладиган совуқдан-да совуқроқ эди. Музчечак дарахти нега бунчалик букчайиб қолган? Ғамданмикин ёки номусдан? Ёки шунча воқеаларни кўриб туриб, қўлидан ҳеч нарса келмаганлиги учун афсусланганлигиданмикин? Уйнинг қулаб бораётган деворларига таянч бўла олмадими ёки тўкилиб бораётган ёш юракка мадор бўла олмадими? Сигарета ёқди. Ёниб тутаётган сигарета эмас, балки қалби эди. Унинг кулини қай шамолларнинг қўлига тўкса экан? Қўллари… унинг қўллари бир кечада қариб, қуруқшаб қолганга ўхшарди. Юраги ва руҳи ҳам, чеҳраси ва нигоҳлари ҳам…\nБу тушмиди ёки ҳақиқат? Бир неча дақиқадан сўнг елкасига эски пўстинини ташлаб олган Муҳсин букчайганича хонасидан чиқиб келди. Қор устидаги Маржонанинг оёқяланг босиб ўтган изларига қараб истеҳзоли тиржайди. Сўнгра ўша изларни – ишқ билан тўла юракчаларни заҳарханда кулганича топтайверди, топтайверди… Яҳё бунда ўзининг ширин орзулари қандай қилиб кўмилаётганини кўрди. Сигаретасининг қолдиғини икки бармоғи орасига олиб маҳкам сиқди. Бармоғининг териси куйиб ачишди. Жойидан сапчиб турди. Бир куч уни бу уйдан қувмоқчи бўлаётгандай эди, гўё. Терисининг ачишаётган жойини топди. Руҳидаги ачишиб оғриётган нуқталарни эсидан чиқариши учун, танасидаги ана шу оғриқ нуқтасига эътибор қаратиши керак эди.\nАзизахоним шошилиб уйдан чиқди. Гўё Яҳёга нимадир демоқчи бўлаётганга ўхшарди: “Ҳеч нарса дема. Ҳеч нарса демасдан жимгина кет… Фақат кет… Маржона чиқиб қолмасидан кет”. Аммо овози чиқмасди.\n– Мен… мен хайрлашгани келгандим.\nЯҳё гапирмоқчи бўлиб оғиз жуфтлади: “Мен учун ҳамма нарса тугади, ҳатто ой ҳам, Азизахоним”.\nШундай қишлар ҳам бўлгандики, худо раҳматли эрининг бир ўзи барча томларнинг устидаги қорларни кураб чиқар, сўнгра иссиққина сандал четида ўтириб, бир пиёла иссиқ чой ичгач: “Биринчи қор қарғаники, охирги қор одамники”, дерди.\nДераза ойнасидан юқорига қаради. Қор тинимсиз ёғишда давом этарди. Ёғаётган минглаб қор учқунлари тўкилаётган гуллармикин ёки эришилмаган орзулар? Кўзларини юмди. Оҳ тортди: чуқур бир оҳ, бутун аъзойи баданидан отилиб чиққан узун бир оҳ, умрининг узунлиги қадар бўлган, унинг ғамлари каби узун ва бепоён бир оҳ… Шу билан кампирнинг сўнгги нафаси ҳам унинг танасини тарк этди.\n* Баҳмон – мелодий йил ҳисобидаги 21 март кунидан бошланувчи эронча ҳижрий-шамсий йил ҳисобидаги йилнинг ўн биринчи ойи, 20/21 январь – 20/21 февраль оралиғига тўғри келади (тарж.)\nТеглар: гуллар Розия Тужжор


TIB.UZ / БЕШИК БЕОЗОРМИ?.. - TIB.UZ\nTIB.UZ Соғлом болажон БЕШИК БЕОЗОРМИ?..\nАгар тўғри фойдаланилса, бешикнинг зарари деярли йўқ. Лекин кўпчилик бешикдан фойдаланишнинг меъёрий қонун-қоидаларига амал қилмайди. Бола бешикда бир суткада кундузи узоғи билан 3 соат, кечаси эса 7-8 соатдан ортиқ ётмаслиги керак. Агар кўп ётиб қолса, боланинг териси зарарланиши, суяк тўқималари яхши ривожланмаслиги боис уларда ўзгаришлар кузатилиши мумкин. Бешикда кўп ётган болаларда калий, фосфор алмашинуви бузилади, бунинг натижасида уларнинг суяклари жудаям мўртлашади. Яъни бола қайси томонга қараб ётса, ўша томони қийшайиб қолади. Хуллас, калла суягининг деформацияси юзага келади. Бундай қийшайишларни тузатиш жудаям қийин бўлгани боис ўз вақтида унинг олдини олиш лозим.\nМиллий урф-одатларимизда бешикни безатишга алоҳида эътибор қаратилади. Бешикнинг ёстиғи, кўрпачаси, ёпинғичлари духобадан бўлади. Ёш, ҳали бола катта қилмаган, уқувсиз оналар фарзандларини мавсумга қарамасдан «жимжимадор» бешикка белаб қўйишади. Натижада бола на эмин-эркин нафас олади, на қуёш кўради. Аслида бешик анжомлари мавсумга қараб алмаштириб турилиши лозим. Бешик устидан ёпиладиган ёпинғич ҳаво ўтказадиган, ёруғлик тушиб турадиган матодан қилинган бўлиши лозим. Бешик анжомлари тез-тез қуёшга чиқариб ёйилиши ва шамоллатиб турилишига ҳам алоҳида эътибор қаратиш шарт, чунки бешик тайёрланган ёғоч тўғри танланмаган бўлса, унга қурт тушиш эҳтимоли кучли бўлади. Бу қуртлар кўзга кўринмасдан болани чақиб, азоблайди. Бундан ташқари, духобанинг чанг тортиш хусусиятини кўпчилик билса керак. Духобага йиғиладиган чанглар болада аллергик таъсирчанликни юзага келтириши мумкин.\nБолани бешикда ётган ҳолда овқатлантирмаган маъқул: овқат боланинг нафас йўлига кетиб қолгудек бўлса, нохуш оқибатларга сабаб бўлиши мумкин.\nКИЧКИНТОЙ ДЎМБОҚ БЎЛСА…\nТАГЛИКЛАРДАН ҚАНДАЙ ФОЙДАЛАНАСИЗ?\nРАХИТНИНГ ОЛДИНИ ОЛИШ ЧОРАЛАРИ\nБОЛАГА ЎЙИНЧОҚ БЕРИНГ


Грециядан Македонияга сузиб ўтмоқчи бўлган уч афғон чўкиб кетди\n11:19 / 15.03.2016\nАфғонистонлик бўлган уч муҳожир Грециядан оқиб ўтувчи дарёдан сузиб, Македонияга ўтқмоқчи бўлганида, чўкиб кетиб, ҳалок бўлди. Бу ҳақда Македония газетаси бўлмиш “Вест” ўз сайтида эълон қилган.\nНашр тарқатган маълумотга кўра, воқеа Сува дарёсида содир бўлган. Гевгелия шаҳри яқинида жойлашган Моин қишлоғида 27 ёшли ҳомиладор аёл, 17 ёшли унинг синглиси ва уларнинг қариндоши бўлмиш эркак кишининг жасади топилди.\nМаҳаллий полиция ва ўт ўчириш хизмати ходимлари дарёдан кечиб ўтишга уринган 23 муҳожирга ёрдам кўрсатган. Улар транзит лагерга кўчирилган. Гуруҳдаги тўрт киши жароҳатланган ва маҳаллий шифохонага олиб кетилган.


24.11.2018 22:06 0 788\nЙилни улкан мақсадлар билан бошлаймиз, бироқ январнинг охирига бориб, режадан қолиб кетаётганимизни тушуниб қоламиз. Яхши эмас, аммо қўл силтаб қўямиз — ахир, олдинда нақ 11 ой турибди. Март охирига бориб қарасак — ҳамон оқсаяпмиз, бироқ олдинда вақт «жуда мўллиги»дан хотиржам тортамиз. Шундай фикр, кўникмалар билан йилни қаритамиз. Ҳали натижаларни кескин яхшилаймиз, деб ўзимизни ишонтирамиз. Масалан, сентябрнинг охирида ёки октябрда мўъжиза юз бериб қолар...\nҲақиқат шундаки, ҳар бир ҳафта, ҳар бир кун, ҳар бир дақиқа муҳим! Чорак ёки ойда бир марта эмас, ҳар ҳафта ва ҳар куни меҳнат қилиш кераклигини англаб етиш ва аксинча, бир йиллик режалар тузишни бас қилиш керак. Йиллик ўлчамларда фикрламанг, диққатингизни қисқа вақт оралиқларига жамланг.\nЙиллик режа оддий бир ҳақиқатни: реаллик бу айни пайтда содир бўлаётган нарсалар эканини тушунишга имкон бермайди. Биз шу ерда, ҳозир яшаймиз ва муваффақиятга эришамиз! «Йиллик тафаккур» энг муҳим ишларни ҳеч оғринишларсиз «кейинга» суриб қўяверишга одатлантиради.\nБрайан Мораннинг «Бир йилда 12 ҳафта» китобидан


Эрдўған Путин ва Зеленский билан “дон йўлаги” бўйича музокара ўтказади | Qalampir.uz\nЭрдўған Путин ва Зеленский билан “дон йўлаги” бўйича музокара ўтказади\nОлам\t13 Июнь 09:02 5338\nТуркия Президенти Ражаб Тойиб Эрдўған жорий ҳафтада Россия ва Украина етакчилари Владимир Путин ва Владимир Зеленский билан музокаралар ўтказади. Маслаҳатлашувлар мавзуси Украина қишлоқ хўжалиги маҳсулотларини денгиз орқали экспорт қилиш учун хавфсиз йўлак яратиш лойиҳасини амалга ошириш бўлади. Бу ҳақда Эрдўған Туркия шарқидаги Ван шаҳрида ёшлар билан учрашувда айтиб ўтди.\n“Кейинги ҳафта биз Путин ва Зеленский билан музокаралар олиб бориб, “дон йўлаги” масаласида қандай қадамлар қўйишимизни муҳокама қиламиз”, деган Туркия раҳбари.\nШу билан бирга, у ҳозирда Туркияда ғалла билан боғлиқ муаммолар йўқлигини таъкидлаган. Давлат раҳбарининг сўзларига кўра, мамлакат омборларида 5 миллион тонна буғдой бор, бироқ Туркия расмийлари бу ҳажмларни оширмоқчи.\nПрезидент Эрдаған, Эгей ва Шарқий Ўртаер денгизида Афинанинг провокацион ва тажовузкор ҳаракатлари туфайли юзага келган таранг вазиятга ҳам изоҳ берган.\nРоссия “махсус операция”си бошланганидан сўнг, Украина Қора денгиз шимоли-ғарбида кемалар қатнови тўхтатилганини эълон қилди. АҚШ ҳисоб-китобларига кўра, можаро пайтида Украина портларида 20 миллион тоннадан ортиқ дон йиғилиб қолган. Украина расмийлари Россияни кемаларнинг ҳаракатига тўсқинлик қилишда айбламоқда, БМТ Москвани бандаргоҳнларни очишга чақирди ва дон экспорти тикланмаса дунёда озиқ-овқат инқирози юз беришидан огоҳлантирди.\nМаълумот учун, жорий йилнинг 8 июнь куни Россия ва Туркия Ташқи ишлар вазирлари Сергей Лавров ва Мевлуд Чавушўғли Анқарада бўлиб ўтган музокараларда “дон йўлаги” яратиш масаласини муҳокама қилди. Россия Президенти Владимир Путин аввалроқ Киев ўз портларини миналардан тозаласа, Москва Украина донини олиб кетаётган кемаларнинг тўсиқсиз ўтишини кафолатлашини, Бердянск ва Мариуполь каби Россия назоратидаги украин портлари орқали товарлар экспорт қилинишини таъминлаши мумкинлигини айтди. У жаҳон озиқ-овқат бозоридаги муаммолар 2020 йил февраль ойида бошланганини эслатиб, Россиянинг Украина портларида донни тўсиб қўйгани ҳақидаги баёнотларни “блеф” деб атади.\nШунингдек, жорий йилнинг 2 июнь куни Россия, Туркия, Украина ва БМТ Украина портларидан қишлоқ хўжалиги маҳсулотларини экспорт қилиш учун хавфсиз йўлакнинг ишлашини таъминлайдиган йўл харитаси – Истанбул режасини тайёрлади.\n29 Июнь 00:26 68723\n28 Июнь 17:57 43853\n28 Июнь 20:16 38771\n29 Июнь 08:19 38489


Родилась 1990 году в Сурхандарьинской области. С детства интересуюсь литературой и начала писать стихи. Мои стихи и рассказы публикуются в различных газетах страны и за рубежом под псевдонимом Алия. В этом году были опубликованы две мои книги под названиями «Оқ қушлар қўшиғи» («Лебединая песня») и «Осмон бир дунё» («Возвышенный мир»). Я стала победительницей Республиканского фестиваля «Юксак маънавиятли авлод – 2015» («Высокодуховное поколение – 2015») и Республиканского конкурса одаренной молодежи «Юрт келажаги – 2015» («Будущее страны – 2015») по номинации «Литературное произведение» по направлению «Проза».\nСарҳуш ўйлар исканжасида\nБир неча кундан буён шу алфозда ўтирибман. Битта саҳифа очиб қўяман-у, нима ёзишни билмай, мониторга термулганча ўтиравераман. Ёзмоқчи бўлган мавзуларим ўзимга бачкана, эскириб сийқаси чиқиб кетгандек туюлаверади. Қачондан буён ёзишни мўлжаллаб юрган ғояларим ҳам охори тўкилиб бораётгандек кўринарди ўзим учун. Хуллас… Бир неча кунлик абгор аҳвол шу… «Йўл-йўлакай» пайдо бўлган майда-чуйда юмушларни бажариб оламан, кутилмаганда кимдир қўнғироқ қилиб, режаларимни бузиб юборади ёки ишга боришимга тўғри келиб қолади. Ёзолмайман.\nНима ҳақида ёзмоқчиман ўзи? Аввало, шуни ўйлаб олишим керак… Қўлимга калам олиб, ёзишни машқ қила бошлаган кунимдан бери, эҳҳе, нималар ҳақида ёзмадим… Қандай мавзуларни тилга олмадим. Аммо… бугун эринмасдан ҳамма ёзганларимни бирма-бир кўздан кечириб чиқдим-у, ҳали ўзим айтмоқчи бўлган сўзларнинг мингдан бирини ҳам айтолмаганимни тушундим. Жавонга тизиб қўйилган китоблар орасидан менинг муаллифлигим остида нашр қилинган тўрт дона китобни ажратиб олдим: «Ёлғиз қалблар» «Куз ёмғири» «Икки дунё» «Йиллар»… Улар орасида ҳам мен излаган «нимадир» йўқ эди.\nНима ёзмоқчиман? Диққатни жамлаш намунча қийин бўлмаса? Нима ёзмоқчилигингни билмасанг ҳам қийин экан. Қандай дардга чалинганини билмайдиган бемор аҳволида, ўзимни бироз чалғитиш учун мактабдош дугонам Санобарга қўнғироқ қилдим. Салом-аликдан сўнг узоқ гаплашиб улгурмасимиздан, дугонам безовта бўла бошлади:\n– Солиҳа! Хой, Солиҳа дедим!\n– Нима бўлди, Санош, тинчликми?\n– Кичкинам юришни ўрганган, ташқарига чиқиб кетди, ҳалироқ гаплашамиз, дугон…\n– Бўпти, соғ бўл, қизингни ўпиб қўй… – дея телефонни ўчирдим.\nНегадир дугонамнинг хавотирли овози қулоғимдан кетмасди. Бир ёшгина гўдак, чиқса қўшни хонага чиқади-да, нима бўпти шунга? Шунчалик хавотирланишга арзирмикин?\nКутилмаганда идрок этган фикримдан ўзимнинг ҳам кўнглим ёришиб кетди. Назаримда, нима ёзмоқчи бўлганимни англаб етгандек эдим. Сархуш ўйларимни, сарсари диққатимни бир жойга жамлаб, яна ноутбук қаршисига ўтирдим…\n«Сени онанг ёмон!»\nБолалик чоғларимни эсласам, ширин хотиралардан кўнглим алланечук бўлиб, орзиқиб кетаман. Қишлоқ кўчалари, тупроқ кечиб, яланг оёқларда юрган болалигим мени ҳамон ўша сарҳадларда кутиб тургандек, ўзимга қўшилиб «Бештош» ўйнайдигандек туюлади. Аммо, барча қаламкаш ижодкорлар сингари онамнинг «арзандаси» бўлмаганман. Кенжа фарзанд бўлсам-да, бирор марта уларга эркалик қилганимни эслолмайман. Чунки, ўртада девор бор эди…\nОилада уч фарзанд эдик, ҳаммамиз изма-из туғилганимиз сабаб дадамнинг илтимоси билан менга бувим ғамхўрлик қилганлар. Ҳамма инжиқлигимни бувимга қилардим. Ҳамма эркалигимни бувим кўтарардилар. Ҳатто, болалар боғчасига ҳам ўзлари етаклаб олиб бориб, кечқурун ўзлари олиб қайтардилар. Кўпинча, дўстларимни олиб кетгани келган ойиларни кўриб, кечқурун бувимни саволга тутардим:\n– Бувижон, нега мени боғчадан онам олиб кетмайдилар?\n– Онанг биздан бошқа туради-ку, опаларинг билан…\n– Нега мен улар билан турмайман?\n– Онангни сенга қарашга вақти йўқ!\n– Нега вақти йўқ?\n– Маҳмадоналик қилавермай, овқатингни есанг-чи! – дарров жаҳли чиқарди бувимнинг, бувамга, амакиларимга юзланиб, шикоят қилиб қўярди, – боқиб катта қилган ким-у, онасини сўрайдилар бу киши гўдак ҳолига!\n– Хай, бир сўрабди-да, қўймайсан-а шу болани! – бувам гапни чувалатишни истамасди.\n– Шунчалик азиз бўлса, борсин онасига! – дея аразларди бувим, – қани, ортиниб қарармикин?\n– Сенга бировни иши тушмасин, бировга яхшилигинг ўтмасин сени! – кесарди бувам. Амакиларим аралашмасликни маъқул кўришарди.\n– Онанг ёмон сени! – бувамдан бир иш чиқмагач, бувим аламини мендан оларди. – Яхши она ўнта боланиям эплайди! Сени яхши кўрмайди, бўлмаса сени менга топшириб қўярмиди?!\nҲеч ким индамасди. Мен ҳам бола ақлимга, бувимнинг гапларига ишониб қўяқолардим. Рост-да, ойда бир кўргани келадиган онам мени яхши кўришига қандай ишонай ахир?\nҲеч ким менга онамнинг «қайнона танламаган келин» эканини айтмасди. Кичик опамнинг соғлиғи ёмонлиги сабаб, онамнинг касалхонада тонг оттириб чиқишини билдиришмасди менга. Бола эдим-да…\nДадам ҳафтада бир мендан хабар олгани келарди. Доим келадиган вақтини тахмин қилиб, дугоналаримникига чиқиб кетардим. Улгурмай қолсам, девордан ошиб, қўшниларникига ўтиб кетардим.\n– Бола-да, кам келганингга бегонасираяпти, – дерди бувим. – Меҳр кўзда бўлади. Айтдим, сенга ўшанингга уйланма, деб. Ана кўрдинг, боланг кунда касал…\nМен «болалигим»га бориб бегонасираганим эмасди бу. Дадам мени олиб кетишларини истамасдим…\nЎша кунлар ҳам ўтди, опамнинг мен билиб-билмаган дарди ҳам ариб, ниҳоят, ўз уйимга олиб келишди мени. Аммо, кўзим бувимнинг уйларидаги сўзаналар манзараларига ўрганган, ҳозиргидек тараққийлик даври деб бўлмаса-да, «шаҳари» онамнинг «охорли» рўзғор тутуми менга эриш туюларди. Опаларим билан кўп тортишиб қолардим, табиийки, кичик бўлганим сабаб кўпинча жабрдийда ҳам ўзим бўлардим. Шундай пайтларда бувимнинг гаплари ёдимга тушарди: «Онанг ёмон сени…»\n« – Ҳа, тўғри, дердим ўзига ўзим. – Агар онам яхши бўлганида, опаларимни бундай дилозорликка ўргатмаган бўларди…»\nХуллас, ўз қобиғимга ўралиб олдим. Улар билан очилиб гаплашмасдим, ўгайдек тутардим ўзимни. Онам айтган ишни албатта тескарисини бажарардим. Гўёки, бу билан «мени ёмон кўргани» учун жазолардим ўзимча… Дадам эса кун бўйи ишда, менинг руҳиятим билан қизиқишга вақти йўқ. Фақат ўқишимиз билан қизиқарди, бу масалада қатъий назорат остида эдик. Келажакда катта-катта ўқишларда ўқишимизни истарди дадам…\nКейин… нимадир бўлди-ю, бувим ва онам ўртасида жанжал чиқди. Онам қаттиқ ранжиди шекилли, нарсаларни йиғиштириб, бизни ҳам олдилар-у, шаҳарга – ота уйига равона бўлдилар. Ўшанда мен онамга «Сиз билан кетмайман, бувимларникига бораман…» – деб айтмоқчи бўлдим, аммо нимадир тўсқинлик қилди. Онамнинг йўл бўйи йиғлаб келганими, дадамни кутмай кетиб қолаётганимизми… Онамга раҳмим келарди, аммо… Ўртада девор бор эди…\nЮқори синфга ўтган йилим, бошимизга мусибат тушди. Бувим ахийри ниятига етди – оиламиз заволга юз тутди. Буни, эҳтимол, жуда кеч билган бўлардим, аммо… Синфдошларим «укачалик бўлганим» билан табриклаб, заҳарли нишини санчиб олавергач, бу ҳақда катталардан сўрадим. «Шаҳарлик келин»нинг қизи бўлганим юриш-туришимда акс этиб туриши сабабли, синфдош қизлар менга хасад қилишини англайдиган, керак бўлса, кўп писандаларга муносиб жавоб бера оладиган ёшда эдим. Ҳақиқатни билгач, синфдошларнинг сўзлари юрагимга ўқдек санчила бошлади. Ҳар икки куннинг бирида машинасига миндириб бувимникига олиб борадиган, мени «кенжа қизим, эрка қизим» деб эркалатадиган дадамнинг энди бошқа «кенжа»си борлигини идрок этиш алам қиларди менга…\nГарчи, онамга нисбатан кўнглим илимаган бўлса-да, гарчи ҳамон ўша ўгайфеъллигим сақланиб қолган бўлса-да, дадамни иккинчи бор уйлаган бувимдан ҳам хафа бўлиб кетардим. Онам оиламизни сақлаб қолиш учун… кундоши туққан болага ўзи қарашини айтди, бувамнинг ёнига бир қарор ўтиниб бориб, тошбўрон қилиниб қайтди. Ўша манзара бир умр кўз олдимдан кетмаса керак…\nХуллас, бўлмади. Биз онам билан бу ерлардан кетдик. Бутунлай.\nҚолганлари ёлғон йиғлайдир…\nУмримизнинг рутубатли кунлари…\nЧироқ ёқса ёришмайдиган кунлари…\nШаҳарда яшаш осон эмас экан. Бувам (она тарафдан) тасвирлаганидек гўзал эмас экан бу шаҳар деганлари. «Энди шаҳарда турасан, қишлоғингдагидек икки чақирим наридан сув ташимайсан, газ дегани пориллаб турибди, ўчоғ-у тандирга ўрин йўқ!» – деганди бувам. «Ўзим уй олиб бераман, кам кўрмай яшайсан…» – дея лафз қилиб, дадамнинг машинаси-ю, бизнинг уйимизга даъво қилдирмаганди. Ҳеч вақосиз қолдик. Тирик етим бўлиб, бир сиғинди бўлиб яшай бошладик шундай «шаҳар»да…\nБу ерда, хоҳ шоҳ бўлсин – хоҳ гадо, хоҳ улуғ бўлсин – хоҳ гўдак, ҳамма яшаш учун курашишга мажбур эди. Бола ҳолимизда тирикчилик юкини елкамизга илдик. Бувам томоша қилиб тураверди. Йўқ, унақа десам, ёлғон бўлар; қўша-қўша юкларни ҳам илди, қўл қовуштириб ўтирмасдан…\nБизга уйидан жой бергани эвазига дадамдан келган алимент демай, онамнинг янги жойлашган ишидан олган маоши демай, ҳатто болалар пулимизгача йиғиб оларди. Нон ейиш учун эса меҳнат қилардик. Қишнинг совуқ кунларида юпун кийимда бозорга пишириқ сотгани кетаётганимни кўрган онамнинг юраги эзилар, аммо отасига қарши бирор сўз айта олмас эди…\nБозордаги харидорларнинг икки дақиқалик ачинишлари, баъзиларнинг раҳми келганидан қайтим олмай кетиши ўзимни тиланчидек ҳис қилишимга сабаб бўларди…\nЎн саккиз ёш…\nТенгдошларим баҳор таъсирида еттинчи осмонларда сармаст парвоз қилиб юрган кунларда мен катта ҳаётга қадам қўйганим олти йилдан ошган, оиламиздаги «кучли жинс вакиллари»нинг кўрсатган кароматлари сабаб, кўнглимда аллақачон уларга нисбатан чегара билмас нафрат илдиз отиб улгурган эди. Аллақачон тошга айланган қалбимга бирров мўралаб ўтмоқ бўлган инсон борки, нафратим оловида куйиб, кул бўларди.\nШундай бўлса-да, тошда ҳам гиёҳ ундирди Худойим! Бир томчи ёмғир юрагимдаги нафрат оловини ўчириб, лолаларни ундирди унда! Аммо… Бу гал ҳам ишончим оқланмади, мени дунёларга алишмайдиган орзуим, ота-онанинг дунёвий орзу-ҳавасларига алмашиб кетди. «Тенг тенги билан!» – деди. Ўтмишимда, мен қилмаган хатоларни юзимга солди шу сўзлари! Ўзим қилмаган гуноҳ учун муҳаббатимдан қарғиш олдим ўша куни. Юрагим фақат интиҳор сўрарди мендан…\nДилим вайрон ҳолда уйга қайтдим. Туғилган куним эди ўшанда. Йигирмага етгандим. Кайфиятим йўқлигини сезган онам, нима ўйда эканимни билиб-билмай, мени ёнига чорлади.\n– Опангнинг хасталиги билан бўлиб, сенинг борлигингни бешинчи ойга ўтар пайтинггача билмай юрган эканман ўша кезлар… Қўлимда иккита ёш бола, бу ҳам етмагандек, биттаси тез-тез касал бўлади… Дадангнинг қаршиликларига қарамай, сени олдириб ташламоқчи бўлдим, қизим. Мени тушун, ўшанда қўл-оёғим боғлиқ, боши берк кўчага кириб қолгандим. Аммо, кеч қолганимни айтишди.\nОрадан вақт ўтди, ой-куним келиб, сен дунёга келдинг. Ҳаммаси яхши, сен соппа-соғ эдинг. Икки кун ўтгач эса тонг саҳарда мен ётган палатага врач кириб келди ва сенинг аҳволинг оғирлигини айтди. Сени сақлаб қолиш учун тез-тез қон қуйиб туриш, муолажалар нафи тегиши учун эса катетер қўйиш кераклигини айтиб, дадангни топиб келишни сўради. У пайтлар алоқа йўқ, ўзидан билиб келмаса бировни чақиришнинг ҳам иложи йўқ. Кечгача кутдик. Даданг келмади. Охири катетер қўйиш учун ҳужжатга ўзим имзо чекдим.\nТуни билан ухламадим. Дуо қилмадим, бунга ўзимни ҳақсиз сезардим. Тилимда фақат тавба-тазарру: «Боламни олдираман, деганимга Худойимнинг қаҳри келиб, уни мендан олиб қўймоқчи…»\nШу кунгача сендан ўзимни узоқ тутганим сабаби ҳам мана шу виждон азоби, сенга ўзимни ҳақсиз кўришимда эди…\nУмрингдан бор экан, Худойимга беҳисоб шукр. Ҳали узоқ яшайсан, бунақа туғилган кунларни кўп-кўп бирга нишонлаймиз ҳали. Ҳамиша бирор синовга дуч келганингда ўша кунни эслайман: «Мени қизим иродали, у ҳаммасини енгиб ўтиб, албатта маррага етиб келади!»\nҲалигача шу сўзлар менга қанот бўлиб келади. Бу сўзларнинг қудрати мени бутун Ўзбекистонга танитди. Мана шу сўзлар сеҳри юртимизнинг исталган бурчагида яшаб келаётган мухлисларимда мендан дастхат олишга иштиёқ пайдо қилади. Мен мана шу сўзларни ижод минорасига маёқ қилдим, қўлимдаги – йўлимни ёритган машъала бўлди улар…\n«Мен Онамнинг қизиман! Онамнинг ишончи ҳаққи, енгилишга ҳаққим йўқ!»\nҲа, мен ёзишни истаган сўзлар, қачондан буён дилимдан қоғозга кўчолмаётган оғриқлар шу эди. Гарчи, болалик ақлим ўртамизга урган деворни ҳатлаб ўтишга ўзимда аллақачон журъат топган бўлсам-да, ҳамон ўша қулаган деворнинг соялари, асоратлари кўнглимда аксланиб турибди.\nУйқу бермайди кечаларимга. На бировга айта оламан, на ўзим тушуна оламан. Виждоним қийналади. Чунки… мен онамнинг фариштадек аёл эканини аллақачон англаб бўлган бўлсам-да, ҳануз ўша бад ўйларим узрини келтира олганим йўқ.\nЎртада девор бор!\nТелефонимнинг маҳзун мусиқа таратиб жиринглаши хаёлларимни бўлиб юборди. Катта опам экан. Бугун уч опа-сингил йиғилишиб, онамга совға олгани чиқмоқчи эдик. Эллик уч ёшни қаршилайдилар бугун…\nКелишилган вақтгача бир соатдан кўпроқ вақт борлигини ҳисобга олиб, ҳозиргина кўнглимдан, хотиримдан ўтказганларимни оққа кўчиришга тутиндим. Аммо, бир зумда ўйларим хазондек тўзғиб кетди. Йўқ, мен адибаман, онамнинг сувратини борлиқнинг энг гўзал, энг рангин ташбеҳларида яратишим керак. Энг гўзал таърифда…\n«Онажон…» дея сарлавҳа қўя олдим холос…\nКўнглимни хазонваш кузларга бердим,\nЭнг улуғ сўзларни музларга бердим,\nСиз-чи, йўлларимга гул тиладингиз…\nҚоронғу умримга нур беладингиз…\nСиз – мен ёзолмаган энг гўзал шеърим,\nРангин англолмаган камалагимсиз…\n(98 голосов, средний бал: 2,98 из 5)


«Афросиёб» поезди ойнасидан кўзга чалинган энг яхши манзара учун автомобиль совға қилинади - Фарғона.Ру ахборот агентлиги\n04:34 msk, 24 Февраль 2019\n«Афросиёб» поезди ойнасидан кўзга чалинган энг яхши манзара учун автомобиль совға қилинади\n19.06.2018 15:36 msk\nСамарқанд вокзалидаги «Афрасиёб» поезди. Nuz.uz сайти фотоси\nСамарқанд вилоят ҳокимлиги ва вилоят прокуратураси «Афрасиёб» тезюрар поезди йўналиши атрофидаги ҳудудларни ободонлаштириш бўйича энг яхши лойиҳа учун танлов эълон қилди. Асосий мукофот - Spark автомобили бўлади, деб ёзади «Зарафшон» газетаси.\nҒолиблар уч йўналиш бўйича аниқланади: ланшафт архитектураси ва дизайни, кичик меъморий шакллар ва бадиий монументал санъат. Энг яхши лойиҳа соҳибига автомобиль, қолганларига скутер ва телевизорлар совға қилинади. Танловда иштирок этиш учун аризалар 2018 йил 10 июлга қадар қабул қилинади. Махсус комиссия беш кун давомида тақдим этилган конкурс ишларини ўрганиб чиқади.\nКўрик танловда ҳам жисмоний, ҳам юридик шахс иштирок этиши мумкин. Улар темир йўли атрофидаги бинолар, қукрилишлар, автомобиль магистраллари, қишлоқ хўжалиги объектлари ва очиқ майдонларни ободонлаштириш бўйича ўзларининг меъморий ечимларини тақдим этишлари лозим. Поезд йўналишининг Булунғур, Жомбой туманлари ва Самарқанд шаҳри ҳудудидан кесиб ўтиш йўлларида бадиий эстетик меъморий мажмуалар яратиш мўлжалланган.\nИспаниянинг Talgo-250 тезюрар поезди «Афрасиёб» номи билан 2011 йилдан бошлаб Тошкент ва Самарқанд бўйлаб қатнай бошлади. Ҳозирда маршрут узайтирилган бўлиб, тезюрар поездлар Самарқандда тўхтаб ўтиш билан Бухоро ва Қарши шаҳарларигача қатнамоқда.\nАввали хабар берилганидек, 2018 йили Самарқанд вилояти учун ажратилган $500 млн.дан $50 млн маблағ Самарқанддаги турмуш тарзини яхшилаш учун сарфланади. Жумладан, ҳокимият кўпқаватли уйларни замонавий иситиш ускуналари билан жиҳозлаш, уйлардаги эскирган лифтларни янгилаш, ерости йўлакларини қуриш ва йўлларни таъмирлаш ишларини амалга оширишни режалаштирган.\nШу қатори Самарқанд вилояти Пойариқ туманидаги Хартанг қишлоғида Имом ал Бухорий мемориал комплексини таъмирлаш ишлари олиб борилмоқда. Тарихий ёдгорлик масканининг ҳудуди 60 гектарга кенгайтирилади. Лойиҳанинг умумий нархи - 122 млрд сўмни ($15,4 млн) ташкил этади.


Ўзбек халқ оғзаки ижоди | Страница 14 из 44 | www.ziyouz.uz\nБош саҳифа Ўзбек халқ оғзаки ижоди (14)\nРубрика: Ўзбек халқ оғзаки ижоди\nЎзбек халқ топишмоқлари (23)\nЎзбек халқ эртаклари (414)\nШайтон билан деҳқон\nБир куни шайтон билан деҳқон учрашиб қолибди, иккиси бир бойнинг ерини ижарага олиб деҳқончилик қилмоқчи бўлишибди. Ерни ҳайдаб, экишга тайёрлашибди. Маслаҳат билан жўхори экишибди. Жўхори пишибди. Иккиси ҳосилни баб-баравар бўлиш тўғрисида маслаҳатлашибди. Деҳқон шайтонга:— Жўра, сен хоҳлаган қисмингни ол, — давоми…\nБор экан, йўқ экан, оч экан, тўқ экан. Бир чол-у кампир бор экан. Буларнинг эчкиси кўп экан-у, боласи йўқ экан. Кунлардан бир кун кампир сут пишириб ўтириб: “Менинг болам бўлса эди, сут деса сут берсам, қаймоқ деса қаймоқ берсам, қатиқ давоми…\nҚадим замонда Ўзган шаҳрида Тўйдибой деган бир одам ўтган экан. У одам жуда бадавлат экан. Аммо тирноққа зор экан. Хотинлари туғмас экан. Ўша шаҳарда Салимбойвачча деган бир одам бор экан. Салимбойваччанинг Қумрихон номли оқила қизи бор экан. Кўп чиройли қиз давоми…\nБир бойнинг ўғли бор экан. Унинг исми Абдуазиз экан. Кунлардан бир кун бой ўлиб, моли давлати ўғлига қолибди. Ўғли эса ўзига қирқта жўра орттириб, уларни зиёфат қилар экан. Жўралари кетадиган вақтида ҳар бирига бир ҳамёндан тилла бериб юборар экан. Бир давоми…\nЎтган замонда бир катта тоғнинг камарида қўрқинчли ғор бор экан. Овлоқда яшашни ихтиёр қилган кишилар шу ғорни макон қилишар экан. Кунлардан бир куни ота-онаси ўлиб, ёшлигидан етим қолган бечора бир қиз ўша ваҳимали ғорни ўзига макон қилибди. Бу қизнинг бир давоми…\nБир бор экан, бир йўқ экан, ўтган замонда бир подшонинг қизи бор экан. У вазирнинг Қорасочхон деган гўзал қизи билан бирга мактабда ўқир экан. Подшонинг қизи унча чиройли эмас экан. Кунлардан бир куни ўртоқлари ўртасида “Подшонинг қизи чиройлими ёки вазирнинг давоми…\nБор экан, йўқ экан, оч экан, тўқ экан, қадим замонда, Бағдод томонда Зуннун номли подшо яшар экан. Подшонинг бир неча хотинлари бўлиб, ҳеч биридан фарзанд кўрмабди. Фарзандсизлик алами подшонинг жон-жонидан ўтибди. Охирги марта уйланишга қасд қилиб, бой ҳам, камбағал ҳам давоми…\nДунёда йўқ ҳунар\nЎтган замонда бир подшонинг гўзал қизи бор экан. Шу мамлакатда бир камбағал деҳқон бўлиб, унинг ҳам ёлғиз ўғли бор экан. У подшонинг қизига ошиқ бўлиб қолибди-да, совчи жўнатибди. Подшо унга:— Дунёда йўқ ҳунарни ўрганса, қизимни бераман, — дебди.Энди деҳқон ўғлини давоми…\nУзоқ замонларда Бухоро элатида бир подшо бўлган экан, унинг Эркажон деган ўғли бор экан. Подшо ўғлини жуда яхши кўрар экан. Усиз томоғидан овқат ўтмас, кўзига уйқу келмас экан. Подшо ўғлини ўз ўрнига тахтга эга қилиш учун жами ҳунарларни ўргатган экан. давоми…\nҚадим замонда бир подшоҳнинг қизи бўлган экан. Қизнинг ой деса оғзи, кун деса кўзи бўлиб, кулса оғзидан гуллар тўкилар, юрса оёғидан тилла сочилар экан. Қиз гулбоғда қирқ қизлари билан сайр этиб юрар экан. Нима учундир қиз ёшлигидан бери доимо ғамгин давоми…\n14-саҳифа. Жами: 44Боши«10111213141516171819»Охири


Моуриньо: “Берлин девори”ни “бузиш”га тўғри келди” / CHAMPIONAT.asia\nМоуриньо: “Берлин девори”ни “бузиш”га тўғри келди”\n03 фев 22:55\nТеглар : Жозе МоуриньоАПЛМанчестер ЮнайтедХаддерсфилд\n“Манчестер Юнайтед” устози Жозе Моуриньо АПЛ 26-турида “Хаддерсфилд” (2:0) устидан қозонилган ғалабага тўхталди.\n“Биз бутун ўйин давомида тўпни ўз назоратимизда сақлаб турдик, аммо танаффусга қадар таблода 0:0 ҳисоби ёниб турарди. Ўйлашимча, биринчи бўлимда 85% тўп билан муомала қилдик, аммо бу гол уриш учун етарли бўлмади. Иккинчи бўлимни ҳам шу руҳда давом эттирдик. Ҳисобни очганимиздан сўнг ҳам ўйин тизгинини сақлаб турдик. Ҳимоя чизиғимиз унчалик хавфни ҳис қилгани йўқ.\nБиз Давид Вагнер (“Хаддерсфилд” бош мураббийи) томонидан тузилган “Берлин девори”ни “бузиш”имизга тўғри келди. Қувонарли томони, Алексис уун ўз майдонимизда ўтган илк ўйинида ғалабага эришдик. Муҳими, у яхши ўйнади ва барча кутган ўйинни намойиш эта олди”, дея португалиялик мураббийнинг сўзларидан иқтибос келтирмоқда BBC.\n“Интер” клуби “Ювентус” вингери учун баҳсда МЮни доғда қолдирмоқчи 1\nСульшер "Лестер" футболчисини МЮда кўрмоқчи 8\nЭррера эркин агент сифатида Франция клубига ўтади 2\nОмар Момани карикатураси: Моуринью таклифларни рад этмоқда 7\nМЮ футболчиси ПСЖга ўтиши мумкин 5


АҚШ атом сувости кемасини кана босибди - 12 Марта 2021 - www.SheJoT.CoM\nГлавная » 2021 » Март » 12 » АҚШ атом сувости кемасини кана босибди\nАҚШ атом сувости кемасини кана босибди\nАмериканинг USS Connecticut атом сувости кемасини кана босди, деб хабар қилди Navy Times нашри.\nЎтган йил март ойида, Шимолий Муз океанида ўтказилган ICEX-2020 ҳарбий машқлари пайтида бортда каналар пайдо бўлди. Шундан сўнг, экипаж бир неча ой давомида «қонхўрлар»ни заҳарлашга уриниб кўрди.\n«Каналар одамларни тўшакларида тириклайин ейишди», – дейди сувости кемаси старшинаси.\nҲарбий денгизчиларнинг шикоятларига қарамай, расмий сўров назорат идораларига декабр ойида юборилди, дезинфекция фақат шу йил февралида бошланди. Ҳарбий бошлиқлар дастлаб «далил йўқлиги» сабабли ҳарбийларнинг шикоятларига ишонишмади.\nКана босиши туфайли кўплаб денгизчилар стул ва полда ухлашга тўғри келди, шу сабабли "уйқусизлик ва чарчоқлик сувости кемасининг жанговар қобилиятига таъсир қилди».\nҲозир сувости кемаси махсус моддалар билан ишлов берилди, аммо денгизчилар кана яна қайтиб келиши мумкинлигидан қўрқишмоқда.\nКатегория: DUNYO YANGILIKLARI / ДУНЁ ЯНГИЛИКЛАРИ | Просмотров: 35 | Добавил: iphone | Теги: #xabarlar, #uznews, #newsuz, #ahborot, #news, #Yangiliklar, #новости, #habarlar, #Yangilik | Рейтинг: 0.0/0


2015 йилда олий лиганинг кашфиётчилари. ТОП-5 » Скачать музыку бесплатно новинки музыки 2016-2017\n2015 йилда олий лиганинг кашфиётчилари. ТОП-5\nКомментариев: 0 Просмотров: 260 Дата: 13-01-2016, 23:20 Ўтган йили олий лигамиз учрашувлари ниҳоятда қизиқарли ва муросасиз кечди. Шунингдек, ўйинчилар ҳам анчагинаси ўзларини кўрсата олишди. Хусусан кашфиётчи бўлганлари ҳам талай топилади. Қуйида шундай кашфиётчилари тўғрисида сўз юритамиз.Элдор Шомуродов“Бунёдкор”га келиб ўйинлари анчагина очилган Шомуродов тезда миллий терма жамоа даражасига кўтарилди. Элдор “қалдирғоч”лар сафида ажралиб бўлмас ҳужумчи бўлди. Кўплаб голларни киритди. Шунингдек, қатор тўпларга ассисентлик вазифасини бажарди. Бир сўз билан айтганда, ортда қолган мавсум Шомуродовга омадли келди.Икром АлибоевЖуда иқтидорли бўлган Алибоев тезда ўз ўйини билан “Локо”нинг ишқибозларининг олқишларига сазовор бўлди. Асосан ёшлар лигасида тобланиб ҳаракатлари билан ном қозонган Алибоев “Локо”нинг асосий таркибидан жой олди. Кучли рақобат юзага келганига қарамай, мураббийлар Икромга ишонч билдириб, уни синаб борди. Бунинг оқибатида Икром Алибоев миллий ва олимпия терма жамоасидан таклиф олишга эришди.Жавоҳир СоҳибовСоҳибов ҳам тезда олий лига ҳавосида киришиб кетди. Жавоҳир “Пахтакор”нинг мавсум давомидаги барча ўйинларида мунтазам равишда тўп суриб келди. Айнан унинг майдон марказида кўрсатган қаҳрамонликлари сабабли, “шерлар”нинг мамлакат чемпиони бўлишига кўмак берди. Эътиборлиси, Соҳибов миллий термага доимий равишда тўп суриб келмоқда. қолаверса, олимпия термасида ҳам етакчилардан бири бўла олди.Санжар Шоаҳмедов“Локомотив”га ўтиб тезда ўйин услубини кучайтирган Шоаҳмедов голлар киритиш борасида ҳар қандай ҳужумчиларга намуна бўла олди. Санжар “Локо” таркибида 14 та гол киритишни уддасидан чиқиб, қолган тўпурарлар рўйхатидан учинчи ўринни олди. Санжар эса майдон марказида чиройли голларни киритишдан ташқари, шерикларини тўп киритишларига кўмаклашди. Йилнинг энг яхши ўйинчилари қаторидан ўрин олди.Музаффар Музаффаров“Сўғдиёна”га келиб қўшилган Музаффаров қисқа вақт ичида жамоанинг етакчиси бўлди. Даврон Файзиев ярим ҳимоячига ишонч билдира бошлади. Бунинг оқибатида Музаффар жиззахликларнинг ишонган ўйинчиларидан бири бўлди. Шунингдек, жамоани кучлилар орасида қолишига ёрдам берди. У ҳам ўтган мавсумнинг кашфиётчи ўйинчиларидан бири бўлди дейиш мумкин.


ИнтерФУТБОЛ :: Учинчи босқичга чиқамиз, кейин-чи?\nУчинчи босқичга чиқамиз, кейин-чи?\nЎзбекистон - Саудия Арабистони ўйини кенг баҳс-мунозараларга йўл очди. Жумладан, бугунги кунда Қатарда фаолият юритаётган Алишер Никимбаев «Телеграм»даги канали орқали Ўзбекистон термасининг ўйини ва бош жамоамиз устозининг ишига атрофлича муносабат билдирди.\n- Ушбу ўйиндан бир кун аввал сайтлардан бирига интервью бериб, вакилларимиз Саудия Арабистони термасининг бу таркибини мағлубиятга учратиши шартлигини айтгандим. Учрашувнинг 80-дақиқасигача башоратим ўзини оқлаётганди. Ҳаммаси баҳс охирида ўзгариб кетди. Бош мураббий ўйиндан кейин айтганидек, футболчилар эҳтиросларга берилишди. Мана шу ерда савол туғилади: ўйинчилар руҳан ва жисмонан тайёр эмас эканлар, мутахассис 12 кунлик йиғин пайти нима билан шуғулланди? Эслатиб ўтаман, Эрве Ренарда тараддуд учун шунча вақт бўлмади. «Ал-Ҳилол» аъзолари (8 киши) йиғинга фақатгина Чемпионлар Лигаси финалидан кейин келиб қўшилишди, аммо бу омил уларнинг Тошкентдаги ўйинда асосий ишларни бажаришларига тўсқинлик қилмади (ҳамма голларни «ҳилолчилар» уришди).\nЭнди умид қиламизки, мураббийлар штаби мағлубиятнинг асл сабабларини топади ва мартдаги ўйинлар учун тайёргарлик режасига ўзгартириш киритади. Термамизнинг учинчи саралаш босқичига 2-ўринни эгаллаб бўлсада чиқишига ҳозир ҳам шубҳа қилмаяпман. Айни пайт термамизда 6 очко бор ва кейинги 3та учрашувда ғалаба қозониши аниқроқ. 15 очко иккинчи поғонани эгаллаган 4та энг яхши жамоа қаторида бўлиш учун етарли. Мазкур ҳолатда бош жамоамизнинг тўғри йўл тутиш эвазига Саудия Арабистони термасини сафарда мағлуб этиб, гуруҳда 1-ўринни эгаллаши мумкинлигини ҳам эътибордан четда қолдирмаслик керак.\nМасаланинг бошқа томони бор: хўш, кейин-чи? Учинчи раундда Фаластин, Яман ва Сингапур термалари каби рақиблар бўлмаслиги турган гап. Шу саудияликлар ҳам анча ўсишга эришадилар. Янги мураббий жамоани тузукроқ ўрганади, ёш футболчилар тажриба тўплашади. Дейлик, саудлар тез орада Кўрфаз кубоги турнирида қатнашишади. Уларни ушбу мусобақада принципиал рақибларга қарши кечадиган 3та ўйин кутиб турибди. Бу эса, Ренар ва унинг жамоасига фойда келтириши тайин.\nБизнинг ўсиш эҳтимолимиз қандай? Жамоамиз келгуси ойларда ниманинг ҳисобига кучайиши мумкин?\nУчта қизиқарли факт\n* 8та гуруҳдан фақат 2тасида барча 5та жамоа лоақал 1та ўйинда ғалабага эришди. Бу бизнинг гуруҳ («D») ва қўшниларимиз Қирғизистон ҳамда Тожикистон термалари жойлашган «F» бешлиги.\n* «D» гуруҳида иштирокчилар таркиби бўйича тенглик ҳукмрон: 1 ва 5-ўриндаги жамоаларни атиги 4 очко ажратиб турибди. Қолган гуруҳларда фарқ 8дан 12 очкогача бўлиб турибди.\n* «Н» гуруҳида етакчи (Жанубий Корея) тўртинчи жамоа (Туркманистон)ни бор-йўғи 2 очкога ортда қолдирмоқда. Агар сешанба кунги баҳсда қўшниларимиз Шри-Ланка термаси устидан зафар қучишса-ю, Ливан - КХДР баҳсида дуранг қайд этилса, туркманлар гуруҳ етакчисига айланишади.\nУмуман, Ўзбекистон ва Саудия Арабистони терма жамоалари ўртасидаги ўйин (2:3)дан сўнг кўплаб мутахассислар ўз фикрлари билан ўртоқлашишмоқда. Хусусан, Ўзбекистон ўсмирлар термаси бош мураббийи Азамат Абдураимов ҳам ижтимоий тармоқдаги саҳифасида Вадим Абрамов ҳақида пост қолдирди. Унда Абдураимов жумладан, шундай ёзган: «Қўшиламан - Абрамовнинг футболи авантюралар (саргузаштлар)га бой. Бир неча бор бундан куйиб қолганмиз. Мазкур ҳолатда олимпия жамоамизнинг мағлубияти (БАА термасидан) ва 2011 йилги ОК ярим финалида Австралия термасидан қабул қилинган 0:6 ҳисобини эслашнинг ўзи кифоя. Афсус, мана, нечанчи мартаки, биз ўша хатоларни яна такрорлайверяпмиз...».


Сергей Лушчан: «Мухлислар тўла стадионни соғинганмиз» - Zamin.uz\n14:21 / 16.02.2015\n— Ушбу ўйин ёмон тайёргарлик кўрмадик. Фикримча, жамоа эртанги ўйинга тайёр. Эртанги ўйин мухлислар учун ҳам қизиқ ўтишига шубҳа йўқ", - дейди Лушчан.\n— Акмал, ҳимоячи сифатида рақибнинг қайси футболчиларини диққат билан ўрганиб чиқдингиз?\n— Ҳимоячи бўлганим учун ҳужумчиларни ўргандим. "Ал-Жазира"нинг 7 ва 10-рақамли ҳужумчилари хавфлироқ. Улардан эҳтиёт бўлишимиз керак. Эшитишимча, ўзбек клубларидан ҳали ҳеч ким “плей-офф” босқичидан ўта олмаган экан. Ушбу нохуш анъанани тўхтатиб, мухлисларга қувонч улашмоқчимиз. Ҳозирги муаммоимиз рақибнинг кучлилигида эмас, балки бу йилги илк расмий учрашувимиз эканлигидир. Бу жиҳат албатта қандайдир вақт давомида ўз таъсирини кўрсатади. Пенальтилар сериясига ҳам тайёргарлик кўрганмиз. Лекин асосий вақтда ютишни истаймиз. Биз “тартиб маҳоратдан устун” нақлига амал қиламиз. “Бунёдкор” жудаям тартибли жамоа.\n— Рақиб — кучли. Ўйинчиларимиз номдор футболчилар қаршисида саросимага тушиб қолмасликлари учун иш олиб борилдими?\nЛушчан: — Эртага биз масумдаги илк расмий ўйинимизни ўтказамиз. Рақибни ўрганган ҳолда йигитлар билан ишлаяпмиз. Уларга ўйиннинг муҳимлигини тушунтиряпмиз. Жамоамизда профессионал футболчилар йиғилган. Улар саросимага тушиб қолишмайди. Улар мухлислар тўла стадионни соғинишган. Стадион мухлислар билан тўлади, деб умид қиламиз.\n— Акмал, рақиб сафида жарангли номлар бор. Бу ҳолат сизларга таъсир қилмайдими?\n— Битта ўйин учун ўзимизда куч топиб ҳаракат қиламиз. Йигитлар жанговар кайфиятда. Ғалаба учун жонимизни бериб ўйнаймиз. Балки биз индивидуал жиҳатдан рақибнинг айрим футболчиларидан кучли эмасдирмиз, аммо бизда ғалабага бўлган хоҳиш кучли. Мухлислар қаршисида ўйнаётганимиз ҳам бизга устунлик беради.\nЯнгиликлар » Спорт » Сергей Лушчан: «Мухлислар тўла стадионни соғинганмиз»


Исландия вулқони Европа ширкатларига қимматга тушди\n22 май 2022, Тошкент вақти: 02:34\nҲаво транспорти халқаро ассоциациясига кўра, Европа ҳаво ҳудудининг бир неча кунга ёпилиши оқибатида авиаширкатлар салкам 1.7 миллиард доллар атрофида зарар кўрган.\nАссоциация раҳбари Жованни Бисигнани парвозларнинг тўхтатилиши авиакомпанияларга 2001 йил 11 сентябр xуружлари сабаб АҚШ ҳаво ҳудудининг уч кунга ёпилганидан ҳам қимматга тушганини маълум қилди.\n-Ҳозирги бўҳрон халқаро авиациянинг салкам 29 фоиз парвозига таъсир қилди. Бу кунига 1.2 миллион йўловчи дегани. Ушбу рақамлар амалдаги бўҳроннинг 11 сентябр хуружларидан сўнг қайд этилган ҳолатдан анча ёмон бўлганини кўрсатади, деди Ҳаво транспорти халқаро ассоциацияси раҳбари.\nЕвропа ҳаво ҳудуди узра парвозлар аста-секин қайта тикланмоқда. Даставвал Буюк Британия ва кейинчалик Европанинг бошқа ҳаво қўналғалари парвозларга рухсат беришга киришдилар.


20 январь, 2021, 21:30\nБоксчилар ўзаро коммент алмашишмоқда.\nБироз олдин, Шоҳжаҳон Эргашев ва Шаҳрам Ғиёсов инстаграм саҳифасида ўзаро коммент алмашишгани ва Шоҳжаҳон Эргашев Шаҳрам Ғиёсовга жангга яхшироқ тайёрланишни ёзган эди. Шаҳрам Ғиёсов ҳам Эргашевга қуйидагича жавоб берди:\nШаҳрам: Мен билан уришиш учун сенга ҳали анча бор...60кгли темирлар ёрдам бермайди сенга, яхшироқ шуғуллан.\nШоҳжаҳон: Кўрдик кимларни уриб юрганинингни сени ҳам. Сал пастроқ туш. Кел вақтга қўйиб берайлик, ринг кўрсатсин. Инша Аллоҳ 2-0 бўлади ҳисоб.\nШаҳрам: Мен энди гапирмай, кимлар билан тушиб юрганингни.Уят керак катта гапиришга! Рингда гаплашамиз!\nРостдан хам бу йигитлар тушиб юрганлар уларга мос эмас! Лекин бунда уларни айби ЙУК!


Пойтахтимиздаги «International Hotel Tashkent» меҳмонхонасида Қозоғистон тиббиёти кунлари очилди. Ушбу тадбир мамлакатимизда Қозоғистон йили доирасида ташкил этилмоқда.\nМукофот «инсонлар ҳаётини яхшилашга ёрдам берадиган» ютуқлар учун берилади.\nБу мамлакатнинг ҳайратланарли жиҳатлари бисёр. Табиати, одамлари, қонунлари — ҳаммаси бир-бирига уйғун. Бежизга викинглар ватани дунёдаги энг осойишта юртлардан бири саналмайди.\nҲар дарднинг давоси бор. Америкада силга қарши янги дори яратилди\nРасмий маълумотларга қараганда, 2018 йилда дунё бўйича сил касалига чалинган 10 миллион киши рўйхатга олинган, 1,6 миллион бемор мазкур хасталикдан вафот этган.\nХўш, ушбу ҳужжатлардан келиб чиққан ҳолда жорий ўқув йилида тиббиёт коллежларига ўқишга қабул қилиш тартиби қандай бўлади? Қабул жараёнида қандай янгиликлар кўзда тутилган?\nБу йил Италияда тиббиёт ва стоматология факультетларига кириш учун 68 мингдан ортиқ абитуриент ҳужжат топширди.\nВики кинога 80-йилларда «Байкер Гроув» сериали орқали кириб келган. Ўшандан бери ўнлаб сериалларда персонажларни жонлантирган.\nКун-кунаро янгилик. Айниқса, тиббиёт соҳасида: тизимида ислоҳотлар жадал суръатлар давом этмоқда. Келтирилаётган энг сўнгги русумдаги тиббиёт анжомлари, инвентарлар... Ҳали хорижда тажриба алмаштириб келаётган ўзимизнинг шифокорлар, ҳали хорижликларнинг юртимизга ташрифи...\nҲукумат қарори билан ташкил этилган Акфа университетда фундаментал, тиббиёт, аниқ ва гуманитар фанлар соҳасида юқори малакали мутахассислар тайёрланади.\nҚатор халқаро экспертлар таҳлилларига кўра, дунёда репродуктив ёшдаги жуфтликларнинг ўртача ҳисобда 10-15 фоизи бепуштликдан азият чекади. Ўзбекистонда ўтказилган турли тадқиқотлар натижасига биноан, оила қурган аёллар орасида бирламчи бепуштлик 4,9-5,3 фоизгача етади.\nЖаҳон тиббиётида касалликни даволагандан кўра олдини олган афзал, деган тушунча тобора кенг қулоч ёймоқда. Бу айниқса, бугунги глобаллашув жараёнида долзарб тус олаётган юрак, қон-томир, асаб тизими, саратон, ўпка, нафас йўллари ва бошқа юқумсиз касалликларга қарши курашишда ниҳоятда муҳим аҳамият касб этмоқда.


Нормативларни топширолмаган Про-лига клублари футболчилари мусобақага қўйилмайди\n04.04.2018 09:53 | Про-Лига\nЎзбекистон футбол Ассоциацияси томонидан Суперлига ҳамда Про-лига клубларида иштирок этадиган футболчиларнинг жисмоний ҳолати тасдиқланган тест-синовлари орқали назорат қилиб борилиши ҳақида аввал хабар бериб ўтгандик.\nШуни ҳам алоҳида таъкидлаш керакки, бу каби тест-синовлари ўзбек футболида илк марта амалга оширилаётган бўлиб, футболчиларнинг жисмоний ҳолати Ўзбекистон Футбол Ассоциацияси раҳбарияти томонидан шахсан назорат қилиб борилмоқда.\nБелгиланган режа асосида янги мавсум олдидан Суперлига клублари футболчиларидан тест-синовлари қабул қилинганди. Эндиликда Про-лига клублари футболчилари ҳам нормативларни топширишди. Нормативлар ЎФА Илмий-методик бўлими мутахассислари томонидан замонавий инновацион технологиялар ёрдамида футболчилардан қабул қилинди.\nҚайд этиш жоизки, Про-лигада иштирок этадиган клублар таркибидаги баъзи футболчилар тест-синовларидан ўта олишмади.\n“Орол” – 4 нафар\n“Ғиждувон” – 2 нафар\n“Истиқлол” – 1 нафар\n“Хоразм” – 2 нафар\n“Шердор” – 6 нафар\n“Ёзёвон” – 1 нафар\n“Ифтихор” – 2 нафар\n“Лабса” – 3 нафар\n“Локомотив БФК” – 2 нафар\n“Нурафшон” – 4 нафар\n“Шўртан” – 1 нафар\n“Зомин” – 5 нафар\n“Хотира-79” – 5 нафар


МакГрегор ўзбек тилида гапирди. Хакатон очилишидан...\n03.12.2018 10:54 0 23\nТошкентда «Open Data Challenge 2018» (Хакатон) танлови ўтказилиши ҳақида хабар берган эдик. 2018 йилнинг 30 ноябрь куни танловнинг тантанали очилиш маросими бўлиб ўтди.\nЎзбекистонда очиқ маълумотлар ғоясини янада оммалаштириш мақсадида ташкил этилган бу тадбирни Ахборот технологиялари ва коммуникацияларини ривожлантириш вазирлигининг Ахборот-коммуникация технологиялари соҳасини стратегик ривожлантириш бошқармаси бошлиғи Бобур Абдуллаев очиб берди.\nМаросимга ташриф буюрган мартабали меҳмонлардан бири — Eвропада хавфсизлик ва ҳамкорлик ташкилотининг лойиҳалар координатори Жон МакГрегорнинг ўзбек ва инглиз тилида нутқ сўзлади. «Ҳеч нарса миллат келажагидан-да муҳимроқ бўла олмайди. Бугунги танлов Ўзбекистон келажагига катта ҳисса қўшади», — деди МакГрегор ўзбек тилида.\nШунингдек очилиш маросимида БМТ Тараққиёт дастурининг Ўзбекистондаги доимий вакили Фарид Караханов ва Тошкентдаги Инҳа университетининг биринчи проректори Во Суг Чо ҳам сўзга чиқиб, Хакатон иштирокчиларига омад тилашди.\n«Электрон ҳукумат» маркази директорининг биринчи ўринбосари Д.Отажонов «Ижтимоий-иқтисодий ривожланишдаги очиқ маълумотларнинг ўрни ва унинг Ўзбекистондаги ҳолати» мавзусида тақдимот ўтказди.\nБундан ташқари, тадбирда таниқли мутахассислар томонидан яна бир нечта тақдимотлар ўтказилиб, улар ўз билим ва тажрибаларини ёшлар билан ўртоқлашишди.\nТадбир давомида берилган қизиқарли ва фойдали маълумотлар асосида савол-жавоблар ўтказилиб, фаол ва билимдонларга махсус совғалар топширилди.\n«Биз танловда ғолиб бўламизми ёки йўқми — билмаймиз, лекин ўзимизни синаб кўрмоқчимиз. Хакатонда олган билим ва тажрибаларимизни келажакда амалиётда албатта қўллаймиз», — деди танловнинг 12 ёшли иштирокчиси, Муҳаммад ал-Хоразмий номидаги ихтисослаштирилган мактабнинг 7 «А» синф ўқувчиси Маҳаматрасулжонов Муҳаммадюсуф.\nОчилиш маросимидан сўнг иштирокчилар учун умумий йиғилиш ўтказилиб, унда ўтган йиллардаги танлов ғолиблари, тренерлар ўз тажрибаларидан келиб чиққан ҳолда тақдимотлар ўтказишди.\nЭстатиб ўтамиз, «Open Data Challenge 2018» Хакатони ғолиблари 7 декабрь куни тақдирланади.


“Қабрнинг ёнига товуқни сўйиб, дафн қилиш” - яна бир урчиган бидъат ҳақида\n08:42 / 07.08.2017\nАллоҳ таоло сизу бизни яратиб, шундай дейди: “Инсон заиф қилиб яратилди”.\nДарҳақиқат, инсоният заифдир. Ўзининг бошидан нималар ўтишини билмайди, келажакдаги ишларга сабрсиз бўлади, берилган неъматларга ношукрчилик қилади. Буюрилган ишларни қилмайди, қайтарилган гуноҳлардан қайтмайди. Роббисига осий бўлади, кечирим сўрайди, яна гуноҳ қилади ва яна кечирим сўрайди. На иссиққа чидайди, на совуққа тоқати бор. Худонинг ишларига аралашади. Ақли ожизлик қиладиган нарсаларга ақллилик қилади. Шошилмаслик керак бўлган ерларда шошилади. Зарур бўлган нарсаларда кечикади. Бўйнига юклатилган масъулиятдан қочади.\nШунинг учун Аллоҳ таоло бу дунёда бандасини рози бўлиб яшаши учун Қуръонни туширди ва ўзимиздан Пайғамбарларни юборди-ки, ўшаларга қараб амал қилайлик ва ҳаётимизни юргизайлик.\nЯқинда туманда бир жаноза намози бўлди. Майитни қабристонга дафн қилиб кетишди. 4-5 кундан сўнг олдимга ўша майит хонадони эгалари (эркаклари) келиб, домла бир иш содир бўлди, шунга нима дейсиз, деб сўраб қолишди.\n“Биз маҳалламизда яшовчи “аёл мулло”ни кўрсатмасига асосан келдик. У киши (аёл мулло) айтдики “майитларингни кийим-кечакларини жам қилинглар, бир товуқни сўйиб, қонини кийимлари устига оқизинглар, кейин салафанга солиб, кийим билан бирга товуқни ҳам майит қўйилган қабр ёнига кўминглар” деди. Мана шу “аёл мулло”ни айтганини қилиб, қонга бўялган майит кийимлар ва товуқни олиб келдик, сиз нима дейсиз”, дейишди.\nМен “ким экан у “бидъаткунанда”, дедим.\nУлар ўша “аёл мулло”сини исмини айтишни хоҳламади. Шундан сўнг бу ишларини шариатимизда йўқлиги, бидъат эканлиги, хурофот эканлигини, майитга ҳеч қандай фойдаси йўқлигини, аксинча, барчалари бир бидъаткунандани гапига кириб гуноҳ иш қилаётганлигини, агар шу бидъат иш қилинса, Аллоҳнинг ғазаби келишини, кўп ёмонликларга қолишини ва уларга туман имом-хатиби сифатида мурожаат қилаётганлигимни айтдим. Чунки олдимга келган майит эгалари ҳар кимни ҳам гапига эргашиб кетмаслиги, диний масалаларда имом-хатибларга мурожаат қилишларини эслатиб қўйдим.\nУлар эса мени гапимдан кейин ҳудди “қафасдаги қўш”дай нима қилишларини билмай қолди. Эркакларни боши қотди, нимадир қилиш керак, вазиятдан қандай чиқиш керак. Имом-хатибни айтганини қилсинми ёки “аёл мулло”сини? Шунда бири айтдики, бу ишни “хотинларимиз” топиб келди, ўша “аёл мулло”ни ҳам олдига ўшалар борган, энди шу ишни қилмасак бўлмайди. Ҳозир майитни қонга бўялган кийимини уйга қайтариб борилса, “ёмон” бўлишини шерикларига ҳам билдириб қўйди.\nХуллас бари-бир аёлларни олдига қайси юз билан боришни ўйлаган эркаклар ўша “аёл мулло”ни айтганини қилишга қарор қилди. Қонга бўялган майит кийимини олиб, қабри ёнидан қабр қазиб, кўмиб кетишди.\nОрадан бир ҳафталар ўтгандан сўнг, яна ўша “эркаклар” жамоаси масжидга ташриф буюрди. Қулларида дастурхон, ширинликлар. “Домла бизларни танидингизми?”. “Ҳа, келингизлар”. “Бир тиловат қилинг “ўтганларимиз руҳлари шод бўлсин, бизлардан рози бўлсин”. Қуръондан тиловат қилиб ўтганлар руҳига бағишлаб бўлганимиздан сўнг, улар кечирим сўрай бошлади. Ўтган сафар сизни айтганингизни қилмай, онамизни кийимларини товуқни қонига ботириб, қабри ёнига кўмиб кетгандик. Ўша кундан бери ҳар куни онамиз, опаларим, сингилларим ва қариндошларимизни тушига кириб чиқаркан. Ҳар куни бир хил туш. Аёлларни тушида “Онамиз” кир кийимларини тўплар экан, лекин юволмас эмиш. Бизлар ҳақиқатан ҳам бир “бидъаткунанда”ни гапига кириб, ношаръий ишларни қилган эканмиз. Бизларни кечиринг! Ўшанда сизни айтганингизни қилсак бўларкан.\nСизларни Аллоҳ кечирсин! Ҳақиқатан ҳам ўша куни сизларга Худони зорини қилдим. Бу бидъат ишни қилманглар, гуноҳга қоласизлар. Ундан ташқари, бу бидъат иш одамлар орасида тарқалса, кўплаб гуноҳларга мустаҳиқ бўлиб қоласизлар дедим. Шундан сўнг, жума намозида жамоатга бўлган воқеани гапириб бердим. Жума намозидан кейин тумандаги “Собир-ота” қабристони ишчиси, маҳалла муллаларимиздан бири, домла ўтган куни мен хизмат қиладиган қабристонга ҳам товуқни сўйиб, кўмиб кетибди, деб қолди. Демак бу иш “бидъат” туманда авж ола бошлабди. Буни чорасини кўришимиз керак, деб чора-тадбирлар қилишни режалаштириб турганимизда яна шу маҳалла мулласи қўнғироқ қилиб, “домла бугун мен қабристонда йўқ пайтимда яна “иккита” товуқни сўйиб, қабристонга кўмиб кетишибди”, деди. Бу иш шунчалик кенг тарқала бошлади-ки, бунинг олдини олиш учун кенг жамоатчиликни жалб қилишга тўғри келди.\nТуманда маҳалла муллалари, отинойилар ўртасида, маҳаллаларда “аёл мулла”ни қилмиши муҳокама қилинди, тушунтириш ишлари олиб борилди, тадбирлар ўтказилди ва тегишли кўрсатмалар берилди. Бир бидъатнинг олди олинди.\nХулоса ўрнида бир неча савол туғилади:\nЮқорида содир этилган “бидъат”ни наҳотки нотўғри эканлигини мусулмон халқимиз билмаса?\nБу иш нотўғри эканлигини ҳаммамиз биламиз, ҳаттоки, ёш болалар ҳам билади. Агар ёш боладан шу ишни (товуқни сўйиб қабристонга кўмиш) қилмоқчиман десангиз, тентак бўлганмисизлар “Товуқни гуштини ейиш керак”, деб жавоб беради.\nНима учун одамлар гуноҳ ишга, бидъатга бунчалик қаттиқ ёпишиб олишади, тўғри йўлни кўрсатсанг, ундан қочишга харакат қилишади?\nМасжид имом-хатиблари, илмлик кишиларимиз шаръий масалани тўғри кўрсатиб берса ҳам, ўша чаласавод (мулла)ни гапини маъқуллашади? Имом тўғри йўлни айтди, деб эркаклар журъат қилиб олиб келган “гуноҳи”ни савобга айлантириш учун уйларига қайтариб олиб кетмайди. Бориб хотинларига нотўғри эканлигини тушунтирмайди? Нима сабаб бўлди? Ёки илмимиз йўқми?\nИлмсизларни гапини гап деб, илмли кишиларга эргашмаганларнинг аҳволини бугунги кунда Ироқ ва Сурияда кўриб турибсиз. Нималар бўлди. Тўғри йўлни кўрсатган олимларни биринчи бўлиб ўлдиришди, кейин шаҳарлари вайрон бўлди, миллионлаб одамлар ҳалок бўлди, миллионлаб одамлар, ёш болалар, аёллар ватанларини ташлаб сарсон-саргардон бўлди, қанча зарар кўрилди.\nЭнг асосийси бу бидъатни ким ўйлаб топган, қандай юзага чиқди. Бирор бир китобда ёзилмаган бўлса, ҳеч бир асоси бўлмаса, қандай пайдо бўлаяпти? Бидъаткунанда шундай десам одамлар ишонишади деб ўйласа керак-да. Энди одамларга нима бўлган. Ҳеч бўлмаса бу ишга буюрилганда, қаерда ёзилган, қайси китобда, нима учун бу ишни қилишим керак, нима фойдаси бор, деб саволлар ҳам берса бўлади-ку. Асоси йўқ нарсани бидъаткунанда буюраяпти, қанчадан-қанча фуқароларимиз сарсон бўлиб юришибди.\nШунинг учун ҳар қандай диний масала ёки диний маросим ва маракаларимизда амалга оширилиши лозим бўлган ишларни илмли кишиларимиз, имом-хатиблардан сўраб кейин амалга оширилса, мақсадга мувофиқ бўларди. Халқимизнинг онгини ҳар ҳил бидъат-хурофотлар билан чалғитадиган илмсиз нодонлар ўзларини йиғиштириб олсин. Дунёда ҳам охиратда ҳам шарманда бўлиб қолмасин.\nНавбаҳор туман бош имом-хатиб


Токио олимпиадаси кейинги йилга қолдирилди - Zamin.uz\n21:31 / 24 марта 2020\nТокио олимпиадаси кейинги йилга қолдирилди\nЎйинлар бошланишига 122 кун қолаётган эди. © BBC Sport\n2020 йил 24 июлдан 9 августга қадар ўтиши керак бўлган Токио олимпиадаси кейинги йилга қолдирилди.\nХалқаро Олимпия Қўмитаси (ХОҚ) матбуот котиби бу борада шундай изоҳ берди: “Халқаро Олимпия Қўмитаси Япония ҳукумати, Токио 2020 Олимпиадасини ташкиллаштирувчи қўмита ва ХОҚ ижроия кенгашининг ўзаро муҳокамаларидан сўнг ўйинларнинг кейинга қолдирилиши ва бу борада ўзаро алоқада бўлиб туришини эълон қилди”.\nДушанба куни кечқурун АҚШ Олимпия қўмитаси “ўйинларнинг кечиктирилиши муқаррар” деб айтган, Канада ва Норвегия эса агар олимпиада ўйинлари кейинга қолдирилмаса, ўз спортчиларини Японияга юбормаслигини маълум қилган эди.\nНатижада Токио олимпиадаси ташкилотчилари коронавирус пандемияси туфайли юзага келган вазиятда ўйинларни бир йилга кечиктиришга қарор қилди.\nСешанба куни мухбирларга бу ҳақда интервю берган Япония Бош вазири Синзо Абе “Мен ХОҚ президенти Томас Бахга олимпиадани бир йилга қолдиришни таклиф қилдим. У бунга тўлиқ розилигини билдирди. Ўйинларнинг қолдирилиши спортчиларнинг мусобақада энг яхши ҳолатда қатнашиши, томошабинларнинг эса хавфсизлигини таъминлайди”, деди.\nБир йиллик кечиктириш Паралимпия ўйинларини ҳам ўз ичига олади.\nОлимпия олови Спартада тўхтатилди\nКоронавирус туфайли Олимпиада 2020 кечиктириладими?\nИИВ ахборот хизмати раҳбари: Эртага умуман кўчага чиқолмай қоласиз


Нима учун сочлар ўсмай қўяди? - Daryo\n09:11, 12.02.2018 29461\nНима учун сочлар ўсмай қўяди?\nГарчи сочлар ҳеч қачон ўсишдан бутунлай тўхтамаса ҳам, бу жараёнга тўсқинлик қилувчи баъзи омиллар мавжуд. Экспертлар бунга нималар таъсир кўрсатиши ва бу муаммони қандай бартараф этиш ҳақида маслаҳатлар тавсия қилади.\n«Ҳар биримиз учун сочлар айни шароитда қанча узунликкача ўса олишининг маълум бир чегараси бўлади. Шундан кейин сочлар ўсишда давом этишнинг ўрнига «гуллай» бошлайди. Ва сиз то одатларингизни ёки сочларни парвариш қилиш воситаларини ўзгартирмагунингизча ҳеч нарса ўзгармайди, – дейди стилист Шаб Агажани. – Учларини кесинг, сочларни иссиқликдан ҳимоя қилувчи воситалардан фойдаланинг, уларга мос келувчи озиқлантирадиган ниқоб ёки бошқа воситаларни танланг – сизнинг бевосита аралашувингизсиз ҳеч нарса ўзгармайди».\nСочларнинг ирсият билан боғлиқ бўлган мумкин қадар узунлиги бўлади. «Бу ундан кейин бутунлай ўсишдан тўхтайди дегани эмас. Ўсиш фазаси кўп жиҳатдан ирсий томондан белгиланади ва одатда 2 йилдан 6 йилгача давом этади», – деб тушунтиради сочларни тиклаш бўйича мутахассис ва пластик жарроҳ Жеймс Маротта.\nҚариш жараёни организмда юз берадиган кўплаб ўзгаришлар билан бирга кечади ва уларнинг энг охиргиси сочларга тегишлидир. Ёш ўтиши билан сочлар анча заифлашади.\n«Тадқиқотларнинг кўрсатишича, сочларнинг биологияси ўзгаради, ўсиш босқичи эса қисқаради. Бу сочлар кўп тўкила бошлашини билдиради ва шунинг учун улар ингичка ва калта бўлиб кўринади, – дейди шифокор Маротта. – Бундан ташқари, 45 ёшдан кейин бошдаги тери безлари камая бошлайди ва сочлар қуруқ, синишга мойил бўлиб қолади».\nСочлар ўсмай қолгандек туюлиши мумкин, лекин аслида бунинг сабаби сочларни ювиш, тараш, турмаклаш ёки рангсизлантириш натижасида уларнинг учлари бузилганидан бўлиши мумкин. Сочларга қўпол муносабатда бўлиш, қаттиқ тўғноғичлар ва ҳаддан ташқари кўп тараш уларнинг қуруқ ва синувчан бўлиб қолишига сабаб бўлиши мумкин.\nСоғлиқ билан боғлиқ муаммолар\n«Мен аллергия, дерматит, гормонал бузилишлар ва соғлиқ билан боғланган бошқа муаммолар пайдо бўлганда ҳар доим шифокорга мурожаат қилишни тавсия қиламан», – дейди нью-йорклик стилист Стефани Скуоппо.\nОвқатланиш ва витаминлар танқислиги сочларга кучли таъсир кўрсатиши мумкин.\n«Сочларнинг сифатини ва узунлигини сақлаб туриш учун ферритин, рух ва B12 витаминини керакли миқдорда ушлаб туриш жуда муҳим, – тавсия қилади шифокор Маротта. – Сочларнинг заиф ва мўртлигининг олдини олиш учун темир ва оқсиллар миқдори етарли бўлиши керак. Қалқонсимон безнинг ҳаддан ташқари актив ёки пассив бўлиши ҳам сочларнинг ҳолатига таъсир кўрсатиши мумкин».\n23:08 Бугун 0\n22:57 Бугун 2953\n22:45 Бугун 4081\nЎзбекистон—Қирғизистон—Хитой темир йўл қурилиши лойиҳаси онлайн-мулоқот тарзида муҳокама қилинди\n22:32 Бугун 14778\n30 кишилик тўйда хизматдаги Шаҳло, Рашид Холиқовникига бориш учун костюм тиктираётган Отабек Мирзахолов ва миннатдор Зарина. Машҳурлар карантинда\n16:44, 02.06.2020 133460\n22:57, 01.06.2020 112667\n00:17, 02.06.2020 101098\n02:33 Бугун 100204


«Хорижда қамоққа олинаётган ўзбеклар». Ўзбекистон фуқароси Россияда 12 ёшли қизчани зўрлагани айтилмоқда - EFFECT.UZ\n«Хорижда қамоққа олинаётган ўзбеклар». Ўзбекистон фуқароси Россияда 12 ёшли қизчани зўрлагани айтилмоқда\n. 12:38 | 19.07.2021\nСанкт-Петербургнинг Невский туманида ўзбекистонлик мигрант эркак 12 ёшли қизчани зўрлади. Бу ҳақида 78.ru нашри ҳуқуқни муҳофаза қилиш органларига таяниб хабар берди.\nМанбага кўра, жорий йилнинг 17 июль куни 31 ёшли аёл полицияга мурожаат қилиб, Стрелков кўчасидаги 9-сонли уй ёнида номаълум шахс томонидан 2009 йилда туғилган қизи зўрланганини айтди. Полиция воқеани тўлиқ ўргангач, 46 ёшли Ўзбекистон фуқаросини ҳибсга олишга муваффақ бўлди.\nЖиноят иши бўйича суриштирув ишлари олиб борилаётгани ҳақида айтилган хабарда.\nЭслатиб ўтамиз, куни кеча Япониядаги Олимпия шаҳарчасида жойлашган Токио миллий стадионида аёлни зўрлаганликда гумон қилинаётган 30 ёшли Ўзбекистон фуқароси ҳибсга олинган эди.\nКабатуллоҳ янги ёпинчиқ (кабапўш) билан қопланди — (Фото)\nШавкат Мирзиёевнинг байрам ҳафтасидаги иш режаси маълум қилинди\nБритания Россия ва Хитойни космосда хавфли ҳаракатлар олиб боришда айблади\nРоссиялик блогер Илья Варламов Ўзбекистонга ташриф буюриб, Расул Кушербаев билан учрашди\nРоссия ҳарбийлари Ўзбекистонга кириб келди (Видео)


Президент ғаллага нисбатан камида 10 баравар фойдалироқ бўлган соҳани маълум қилди — Sof.uz\nПрезидент ғаллага нисбатан камида 10 баравар фойдалироқ бўлган соҳани маълум қилди\n7.07 19:30 1705 Ўзбекистон\nЖаҳон бозорида хўраки узум савдоси мевалар ичида учинчи ўринда туради ва ҳар йили унга бўлган талаб ўртача 350 миллион долларга ўсмоқда. Ўзбекистонда эса хўраки узум бўйича экспорт салоҳиятимиз камида 600 миллион доллар (бу йил 200 миллион доллар) ва майиз – 500 миллион доллар (бу йил 130 миллион доллар) тенг. Бу ҳақда президент Шавкат Мирзиёев узум етиштириш, уни саноат усулида қайта ишлашни янада ривожлантириш ҳамда ҳудудларда энотуризмни йўлга қўйиш чора-тадбирларига бағишланган видеоселектор йиғилишида маълум қилди.\nТаъкидланишича, Европада 800 миллион, Хитой – 600 миллион, Россия – 300 миллион ва Ҳиндистонда 250 миллион долларлик экспорт бозори мавжуд. Ўзбекистонда 1 гектар ерда хўраки узум етиштириш учун ўртача 100 миллион сўм харажат қилиниб, 4 йилдан кейин йилига 250 миллион сўм соф фойда олса бўлади. Шунингдек, узум данагидан олинадиган бир килограмм ёғнинг жаҳон бозоридаги нархи – 10-15 доллар бўлиб, бизда бир йилда 1,5 минг тонна ёғ ишлаб чиқариш имконияти мавжуд.\n“Узумчилик бу – халқимизнинг асрлар давомидаги миллий деҳқончилик маданияти, қадрияти, ғурури ва даромад манбаи ҳисобланади, қолаверса, халқимизнинг турмуш тарзи ва урф-одатларимиз билан, бевосита боғланиб кетган. Халқимизнинг хусайни, тойфи, ризамат ота, келинбармоқ ва кишмиш каби узумларининг довруғи узоқ-узоқларгача танилган”, - деди давлат раҳбари.\nШундан келиб чиқиб, сўнгги тўрт йилда 52 минг гектар янги токзорлар ташкил этилиб, соҳага 210 миллиард сўм субсидиялар ажратилди. Натижада, ўтган давр мобайнида мева-сабзавотлар экспортида узумнинг улуши 2 бараварга кўпайди.\nБугунги кунда Ўзбекистонда 90 минг гектар майдонда узум етиштирилиб, соҳа 900 минг аҳолининг доимий ва мавсумий бандлигини таъминламоқда. Самарқанд (30 минг гектар), Тошкент вилояти (13 минг гектар), Сурхондарё (9 минг гектар), Жиззах (7,5 минг гектар), Қашқадарё (6,8 минг гектар), Бухоро (6 минг гектар), Наманган ва Навоий (4,5 минг гектардан) – узумчиликда майдон жиҳатидан етакчи ҳудудлар ҳисобланади.\nЛекин айрим ҳудудларда йирик токзорлар майдони сўнгги тўрт йилда 7 минг гектарга камайган. Мисол учун, Қашқадарёда 2,5 минг гектар, Наманган – 2,4 минг, Сурхондарё – 1,2 минг, Андижонда – 645 гектар майдон камайиб кетган. Аксинча, Жиззах, Қорақалпоғистон ва Фарғонада эса токзорлар майдони кўпайган.\nЯна бир таҳлил – 1 гектар ғалла майдонида 2 киши банд бўлиб, кўпи билан 20 миллион сўмлик маҳсулот ишлаб чиқарилса, узумчиликда, айниқса шпалер усулида 10 нафаргача аҳолини доимий ва мавсумий банд қилиш ва 300 миллион сўмлик маҳсулот ишлаб чиқариб, ўртача 25 минг долларлик экспорт қилиш мумкин. Бундан ташқари, узум кўчати 4-5 йиллик бўлганигача, оралиқ экин экиш орқали, яна миллионлаб сўм даромад кўриш мумкин.


ЖССТ коронавирус етиб бормаган давлатни маълум қилди - Bugun.uz\nЖССТ коронавирус етиб бормаган давлатни маълум қилди\n20:35 | 18-08-2021\nЖаҳон соғлиқни сақлаш ташкилоти коронавирус етиб бормаган давлатни маълум қилди. Бу ҳақда ташкилот веб-сайтида хабар берилди.\nКелтирилишича, Шимолий Кореяда пандемия бошланганидан буён бирорта ҳам коронавирус ҳолати аниқланмаган.\nЖССТ маълумотларига кўра, мамлакатда 30 июлдан 5 августгача 693 та коронавирус тести ўтказилган, уларнинг ҳаммаси эса салбий натижа кўрсатган. Бунга 2020 йил бошида Пхеньян мамлакатга инфекциянинг кириб келишига йўл қўймаслик учун ташқи чегараларини тўлиқ ёпгани ва қаттиқ чоралар кўргани сабаб бўлган.\nМаълумот ўрнида, Шимолий Корея ҳукумати Хитой билан чегарадош ҳудудларда мушук ва каптарлар коронавирус тарқатаётгани сабабли уларни ўлдиришни буюрган.\nКелтирилишича, мамлакат расмийлари мушук ва каптарлар вирусни Хитойдан олиб келаётганига ишонч билдириб, мушуклар кўпинча коронавирусни ташувчи каламушлар билан озиқланиши ва бу вирус тарқалишига сабаб бўлишини айтган.\nТаъкидланишича, айрим фуқаролар ушбу қарорни маъқулламаган. Хусусан, Кҳесан шаҳридан бўлган оила уй мушугидан воз кечишдан бош тортгани учун 20 кун давомида изоляция хонасига жойлаштирилган. Оила ҳайвоннинг ўлими ҳақида хабар берган, бироқ бир неча кундан кейин уни КХДР (Корея Халқ Демократик Республикаси) ва Хитой чегарасидаги панжара олдида кўришган. Натижада мушук олиб кетилган, унинг эгалари эса карантинга олинган.


Фарғона ва Боткен туташган ҳудуддаги яна иккита чегара участкаси аниқланди\nЎзбекистон ва Қирғизистон ишчи гуруҳлари чегара масаласи бўйича музокаралар ўтказди. Бу ҳақда Ўзбекистон Ташқи ишлар вазирлиги хабар қилди.\n2018 йилнинг 1-7 август кунлари Фарғона шаҳрида Ўзбекистон Республикаси ва Қирғизистон Республикаси ўртасидаги Давлат чегарасини делимитация ва демаркация қилиш масалалари бўйича икки мамлакат Ҳукумати делегациялари ишчи гуруҳларининг музокаралари бўлиб ўтди. Ўзбекистон Ташқи ишлар вазирлигининг билдиришича, учрашув чоғида дала текширувларининг якунлари кўриб чиқилди ва давлат чегарасинининг қолган участкаларини баён қилиш давом эттирилди.\nМузокаралар давомида Ўзбекистоннинг Фарғона вилояти билан Қирғизистоннинг Боткен вилояти туташган ҳудудидаги иккита участка Шоҳимардон ва Ғазнов баён қилинди. Музокаралар якунида Баённома имзоланди. Унда Ўзбекистоннинг Фарғона ва Наманган вилоятлари билан Қирғизистоннинг Боткен ва Жалолобод вилоятлари туташган ҳудудларда жойлашган икки давлат чегарасининг қолган участкаларида дала текширувларини ўтказиш саналари ҳам келишиб олинди.\n2017 йилнинг 5 сентябрида Ўзбекистон ва Қирғизистон 1 378 километрлик чегаранинг 1170 километри аниқланиб бўлингани тўғрисидаги ҳужжат имзоланган эди. Ҳозирги кунда икки давлат чегарасининг қолган 208 километрни аниқлаш ишлари олиб борилмоқда.


Оқ уй: Терроризмга қарши коалиция ташкил этиш барча динлар вазифасидир\nТерроризмга қарши коалиция ташкил этиш барча дин вакиллари учун умумий вазифадир. Бу ҳақда Оқ уйнинг АҚШ президенти Дональд Трампга унинг илк хорижий сафарида ҳамроҳлик қилаётган юқори лавозимли вакили журналистларга шундай деди.\n"Биз бу сафарда мусулмон мусулмон, насроний, яҳудий ва насроний-католик эътиқодини бирлаштириш зарур деб ҳисобладик", — деган Оқ уй вакили Тел-Авивдан Римга учаётган самолёт бортида ўтказилган брифингда. Унинг сўзларига кўра, Оқ уй "радикал терроризм давримизнинг энг катта муаммоларидан бири эканини намойиш этмоқда, барчани бирлаштириш билан коалиция ташкил этиш ва бу фақат мусулмонлар, яҳудийлар ва насронийлар муаммоси эмас, чин маънода бутун дунё муаммоси эканини кўрсатиш ниятида".\nТрамп ўзининг илк хорижий сафарида Саудия Арабистони ва Исроилга ташриф буюрди. Энди у Рим, Ватикан ва Брюсселга ташриф буюради.


Наманганда ҳар йили Халқаро гуллар фестивали ўтказилади | NORMA.UZ\nПрезидент томонидан 4.08.2021 йилдаги “Республика ҳудудларида гулчилик ва кўчатчилик соҳаларини янада ривожлантириш тўғрисида”ги 5209-сон қарор имзоланди.\nҲужжат билан Гул етиштирувчилар уюшмаси ташкил этилганлиги маълумот учун қабул қилинади. Қуйидагилар унинг мақсади ҳисобланади:\nреспубликада гулчилик ва кўчатчилик соҳаларини ривожлантириш, шу жумладан гул етиштиришда аҳоли билан кооперация муносабатларини йўлга қўйиш;\nсоҳа мутахассислари малакасини ошириш;\nишлаб чиқариш жараёнларига илмий ишланмаларни жорий этишда тадбиркорларга ҳар томонлама кўмаклашиш.\nАндижон вилоятининг Андижон, Избоскан ва Олтинкўл туманлари, Наманган вилоятининг Наманган ва Давлатобод туманлари ҳамда Жиззах вилоятининг Зомин ва Ғаллаорол туманлари гулчиликка ихтисослаштирилади. Бу ерда тажриба тариқасида гулчилик кластерлари ташкил қилинади.\nГулчиликка ихтисослашган туманларда:\nгулчилик фаолиятини кенгайтириш учун 0,06 гектардан 1 гектаргача ер майдонлари очиқ электрон танлов орқали 30 йилга ер участкалари ижарага ажратилади;\n"Ҳар бир оила - тадбиркор" дастури доирасида ажратилган маблағларнинг камида 10%и гулчилик лойиҳаларини ташкил қилиш учун ажратилади;\nАндижон, Жиззах ва Наманган вилоятларида ҳар бирининг майдони 2 сотих бўлган 25 та "Гулчилик ўқув полигон"ларини ташкил этиш учун 0,5 гектар ер майдони ташаббускор тадбиркорларга ижарага берилади. Ер участкалари электрон онлайн-аукцион (қишлоқ хўжалигига мўлжалланмаган ерларда) ёки очиқ электрон танлов (қишлоқ хўжалигига мўлжалланган ерларда) орқали тақдим этилади. Ўқув полигонларининг мақсади - "темир дафтар", "аёллар дафтари" ва "ёшлар дафтари"га киритилган фуқароларга очиқ майдонда ҳамда иссиқхоналарда гул етиштириш бўйича агротехник тадбирларни ўргатиш;\nгулчилик ўқув полигонларида ўқув курсларини муваффақиятли тугатган ва махсус сертификат олган ишсиз, эҳтиёжманд оилаларга 6 сотихдан ер майдони ижарага берилади. Улар электрон онлайн-аукцион (қишлоқ хўжалигига мўлжалланмаган ерларда) ёки очиқ электрон танлов (қишлоқ хўжалигига мўлжалланган ерларда) орқали гул ва кўчат етиштиришни ривожлантириш мақсадида тақдим этилади.\n2021 йил 1 сентябрдан бошлаб 2021-2024 йилларда йиллик экспорт тушумида гул экспортидан тушум улуши камида 30%ни ва 100 минг АҚШ доллардан кўпни ташкил қиладиган тадбиркорлик субъектларининг хом ашё (гул кўчатлари, уруғлари, пиёзлари ва пайвандтаглари) импорти учун сарфланган транспорт харажатларининг 50%и Экспортни рағбатлантириш агентлиги томонидан қопланади.\n2023 йил 1 январга қадар туганаклар, пиёзбошлар, туганаксимон илдизлар, туганак пиёзлар, илдизпоя, жумладан вегетатив тиним ҳолатидаги, вегетация ёки гуллаш давридаги сертармоқлари, бошқа тирик ўсимликлар (жумладан, илдизлари), қаламчалар ва пархиши (ТИФ ТН коди 0601 ва 0602) импортида божхона божининг ноль ставкаси қўлланилади.\nқишлоқ хўжалиги йўналишидаги олий таълим муассасаларида “Гулчилик” магистратура йўналиши очилади;\nТошкент давлат аграр университетида Туркия Республикасининг Испарта амалий фанлар университети билан ҳамкорликда манзарали боғдорчилик ва гулчилик соҳасида кадрлар тайёрлаш қўшма таълим дастурлари асосида йўлга қўйилади.\nБандликка кўмаклашиш давлат жамғармаси маблағлари ҳисобидан ишсиз фуқароларни гулчилик соҳасига ўқитиш мақсадида Андижон вилояти Шаҳрихон тумани, Наманган вилояти Тўрақўрғон тумани ва Тошкент вилояти Зангиота туманидаги агротехнологиялар техникумларида ландшафт дизайни, гулчилик селекцияси ва кўчатчилик йўналишларида ўрта бўғин кадрларни тайёрлаш бўйича қисқа муддатли ўқув курслари ташкил қилинади.\nШунингдек, Тошкент вилоятида фаолият кўрсатаётган гул етиштирувчи тадбиркорлик субъектлари билан ҳамкорликда ДХШ тамойиллари асосида Гулчиликка ўқитиш маркази фаолияти йўлга қўйилади.\nНидерландия қироллиги, Туркия Республикаси ва Таиланд қироллигидан жалб қилинадиган малакали мутахассисларнинг Ўзбекистонга келиб-кетиш ва яшаш харажатларининг 50%и Европа Иттифоқининг "Бюджетни қўллаб-қувватлаш" дастури доирасида агросаноат мажмуасини қўллаб-қувватлаш учун ажратилган маблағлар ҳисобидан қоплаб берилади.\nҳар бир ҳудудларда "Ҳар бир оила - тадбиркор" дастури доирасида маҳаллаларда гулчилик лойиҳалари бўйича тақдимотлар ва семинарлар ўтказиш;\nНаманган, Самарқанд вилоятлари ва Тошкент шаҳрида гул ҳамда кўчатларнинг йирик улгуржи бозорини ташкил этиш;\nҳар йили апрель-май ойларида Наманган вилоятида "Халқаро гуллар фестивали"ни ўтказиш;\nтупроқ-иқлим шароитига мос бўлган хона, гулзор, бута, манзарали дарахт ва совға гуллари етиштириладиган кўчатхоналар ташкил этиш.\nҲужжат Қонун ҳужжатлари маълумотлари миллий базасида эълон қилинган ва 5.08.2021 йилдан кучга кирди.


«Солиқ ва божхона хабарлари» газетасининг 2021 йил 31 август 35-сони - Gazeta.Norma.uz\n«Солиқ ва божхона хабарлари», №35, 2021й. 31 август\nЎзбекистон Республикаси Президентининг «Ўзбекистон Республикаси давлат мустақиллигининг ўттиз йиллиги муносабати билан ҳарбий хизматчилар ва ҳуқуқни муҳофаза қилиш органлари ходимларидан бир гуруҳини мукофотлаш тўғрисида»ги Фармони (Кўчирма)\nМамлакатимиз Қуролли Кучларининг жанговар тайёргарлигини оширишдаги алоҳида хизматлари, миллий манфаатларимизни ҳимоя қилиш, қонун устуворлиги ва тинчликни таъминлаш, барқарорлик ва жамоат тартибини мустаҳкамлаш борасидаги шарафли бурчини бажариш чоғида мардлик, жасорат ва фидойилик кўрсатгани, соҳада юқори малакали кадрларни тайёрлаш, ёш авлодни она Ватанга муҳаббат ва садоқат руҳида тарбиялаш йўлидаги кўп йиллик самарали меҳнати ҳамда ижтимоий ҳаётдаги фаол иштироки учун қуйидагилар фахрий унвон, орден ва медаллар билан мукофотлансин:\nЭркин ва фаровон ҳаёт нашидаси\nШу кунларда «Янги Ўзбекистонда эркин ва фаровон яшайлик» шиори остида мустақиллигимизнинг 30 йиллик тўёнаси юртимиз бўйлаб кенг нишонланмоқда. Энг улуғ, энг азиз айёмни давлат божхона хизмати органлари ҳам улкан ютуқлар ва юқори натижалар билан қарши олмоқда.\nХизматдан чарчамаган инспектор\nАнвар акани божхона хизматининг бир қанча бошқарма ходимлари яхши танийди ва «Бу киши ҳалиям бизда ишлайди» деб ўйлаб, ўзларига яқин олишади. Нега яқин олишади? Сабаби бу кишининг ўзи одамларни ўзига яқин олади, самимий муносабатда бўлади ва ўз хизмат вазифасини сидқидилдан бажариб келади.\nҚҚС маъмуриятчилигида нима ўзгаради\nПрезидентнинг 24.08.2021 йилдаги «Қўшилган қиймат солиғи маъмуриятчилигини такомиллаштириш тўғрисида»ги ПҚ-5231-сон қарори билан ҚҚС суммаларини ҳисобга олиш ва ҚҚСнинг салбий суммасини қоплаш (қайтариш) тартибига ўзгартиришлар киритилди (ҳужжат матни «СБХ» мазкур сонининг ҳужжатлар пакетида берилмоқда).\nСентябрдаги дам олиш кунларини ҳисобга олганда таътил қандай ҳисобланади\nПрезидентнинг «2021 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш тўғрисида» ги Фармони (3.12.2020 йилдаги ПФ-6122-сон) билан 2021 йилдаги барча байрам ва қўшимча ишланмайдиган кунлар белгилаб берилди. Сўнгра мазкур ҳужжат Президентнинг 10.05.2021 йилдаги ПФ-6222-сон Фармони билан, бироқ фақат Рўза ҳайити, Қурбон ҳайити ҳамда 2021 йил 31 декабрдаги қўшимча дам олиш кунига тегишли қисмида тўлдирилди. Мустақиллик куни муносабати билан дам олиш кунларидан фойдаланиш қисмида ҳеч қандай янгиликлар киритилмади.\nАввал камерал текширув, сўнгра – аудит\nДСҚда нима учун амалиётда айнан битта солиқ даврининг камерал текшируви ва солиқ аудити ўтказилмаслигини тушунтиришди.\nКимлар «божхона ҚҚС»ни тўлайди\nТоварларни божхона чегараси орқали олиб ўтувчи шахслар божхона тўғрисидаги қонун ҳужжатларига мувофиқ ҚҚС тўловчилари деб эътироф этилади. Бунда одатий фаолият бўйича қўлланиладиган солиқ солиш тизимидан қатъи назар божхонада ҚҚСни тўлаш мажбурияти юзага келади.\nТаъсисчи ўз улушини ҳадя қилганда\nЯгона таъсисчи – жисмоний шахс МЧЖдаги ўз улушини бошқа жисмоний шахсга ҳадя қилиши мумкинми? Ҳадя қилиш жараёни қайси қонун ҳужжатлари билан тартибга солинади ва у қандай тартибда амалга оширилади? Бунда солиқ оқибатлари юзага келадими?\nВаколатхона автомобиль реализация қилганда\nХорижий компания ваколатхонаси ЎзР ҳудудида тижорат фаолиятини амалга оширмайди. У бир неча йил олдин автосалондан сотиб олинган автомобилни сотмоқчи бўляпти. Амортизация тўлиқ ҳисобдан чиқарилмаган, автомобилдан 3 йил фойдаланилган. Реализация қилиш нархи автомобилнинг қолдиқ қийматидан юқори ёки паст бўлиши мумкин. Автомобилни реализация қилиш қандай солиқ оқибатларига олиб келади?\nКорхона хорижий компаниялардан Faceboоk ва Instagram майдончаларида рекламани жойлаштириш хизматларини сотиб олади. Бундай хизматларни импорт қилишда ҚҚС тўланадими?\nЯроқлилик муддати тугаганда\nСавдо корхонасининг омборида яроқлилик муддати ўтган товар (ўсимлик ёғи, қуюлтирилган сут) мавжуд. Уни ҳисобдан чиқариш режалаштириляпти. Бу қандай солиқ оқибатларига олиб келиши мумкин?\nБЮДга тузатиш киритишнинг солиқ оқибатлари\n2019 ва 2020 йилларда БЮДни расмийлаштиришда декларант хатоликларга йўл қўйганлиги аниқланган. Божхона қиймати нотўғри аниқланганлиги бунга сабаб бўлган. Қайсидир БЮДда қиймат юқори, қайсидир БЮДда кам кўрсатилган. Айни пайтда декларант томонидан БЮДга тузатишлар киритилиши керак. Корхона ҚҚС ва фойда солиғи тўловчиси.\n1. 2021 йилда бухгалтерия ҳисобида ҳамда ҚҚС ва фойда солиғи бўйича солиқ ҳисоботида ўтган йиллардаги БЮДга киритилган тузатишларни акс эттириш мумкинми?\n2. Бундай тузатишлар қандай расмийлаштирилади?\nЖШДС қандай тўланади ва ҳисобот қачон тақдим этилади\nЖШДСни бюджетга қандай тўлаш керак Жисмоний шахсларнинг даромадларидан ЖШДСни ҳисоблаган ҳолда, солиқ суммасини шахсий жамғариб бориладиган пенсия ҳисобварағига (ШЖБПҲга) ҳар ойлик мажбурий бадаллар суммасига камайтиринг. ШЖБПҲга бадаллар ЖШДС солинадиган даромадлардан 0,1% ставкада\nМажбуриятларни ҳисобдан чиқаришда ҚҚС бўйича киритиладиган тузатишлар\nАгар сиз товарлар (хизматлар) учун тўланадиган тўлов бўйича мажбуриятни (кредиторлик қарздорликни) ҳисобдан чиқараётган бўлсангиз, уларни сотиб олаётганда ҳисобга қабул қилинган ҚҚСга тузатиш киритинг (СК 271-м. 1-қ.). Бундай тузатишни қуйидаги сабабларга кўра мажбуриятларни ҳисобдан чиқариш\nҲисобга олиш учун қабул қилинган ҚҚСсиз тузатиш киритиш тартиби\nҲисобга қабул қилишга йўналтирилган ҚҚСга киритиладиган тузатишлар шакллари қуйидагича бўлиши мумкин: ● илгари ҳисобга қабул қилинган солиқ суммасини ҳисобдан чиқариб ташлаш; ● илгари товарлар ва хизматлар қийматига киритилган солиқ суммасини ҳисобга қабул қилишга йўналтириш. Вазиятга\n«Қўшилган қиймат солиғи маъмуриятчилигини такомиллаштириш тўғрисида»; «Инвестиция лойиҳаларини ташқи инфратузилма билан таъминлаш чора-тадбирлари тўғрисида»\n«Инвестиция лойиҳаларини ташқи инфратузилма билан таъминлаш чора-тадбирлари тўғрисида»\n«Божхона назорати остидаги товарларга нисбатан юк операцияларини амалга оширишга доир қўшимча чора-тадбирлар тўғрисида»\nКечиктириб тўлаш: божхона тўловлари тўланишини таъминлаш усуллари\nБизда қизиқ бир вазият юзага келди. Тендер бўйича ЙҲХДИ учун видео қайд этувчи, бармоқ излари сканери билан жиҳозланган алкотестерлар, ЎзРда тасдиқланган шакл бўйича қоидабузарликлар протоколини чоп этувчи термопринтер олиб келинди. 4.06.2021 йилдаги 352-сон ВМҚга мувофиқ ҚҚС тўлашдан озод қилиш имтиёзини (ТИФ ТН коди – 9027 10 100 0 «Саноатда фойдаланиш учун электрон газ ёки тутун анализаторлари») қўллашга ҳаракат қилиб кўрдик. Лекин божхона хизматидагилар бизнинг газ анализаторлар маиший фойдаланиш учун мўлжалланган ҳам бўлиши мумкин деб, яъни «саноатда фойдаланиш учун» дейилиши бирор нарса ишлаб чиқарувчи ва товарни ўз эҳтиёжлари учун олиб келадиган корхонадагина фойдаланиш учун деб талқин қилинади, деб ҳисоблашади. Товар зудлик билан керак, ҳисобварақда маблағ йўқ. Божхона тўловларини кечиктириб тўлаш тартиб-таомиллари қандай бўлишини айтиб берсангиз.\nШахсий автомобилни вақтинча олиб кириш ҳақида\nҚозоғистон фуқаросиман, Ўзбекистонда шартнома бўйича ишлайман. Мамлакатга кириб келаётганимда шахсий автотранспорт воситамга вақтинча олиб кириш расмийлаштирилган эди. Кузда бу муддат тугайди, Ўзбекистон божхонасига мамлакатда бўлиш муддатини узайтириб бериш ҳақида мурожаат қилмоқчи эдим. Божхона тўловларини тўламаган ҳолда буни қандай қилиб тўғри расмийлаштирса бўлади? Ишончнома асосида менинг қариндошим машинамни олиб чиқиб, кейин қайта олиб кирса бўладими?\nБошқарма – янги маъмурий бинода\nПрезидентимизнинг 2017 йил 20 июлдаги «Тошкент вилоятининг маъмурий-ҳудудий тузилишини ҳамда маҳаллий ижроия ҳокимияти органлари фаолиятини янада такомиллаштириш чора-тадбирлари тўғрисида»ги ПҚ-3142-сон қарори пойтахт вилоятида олиб борилаётган кенг кўламли ишларни янада жадаллаштириш, вилоятнинг иқтисодий салоҳиятини янада юксалтиришда муҳим роль ўйнамоқда.\nАсрни «қаритган» техника\nМамлакатимиз иқтисодий хавфсизлигини таъминлаш божхона органларининг асосий вазифаларидан бири.\nДори қонундан «ташқарида» айланмасин


Бугун Ўзбекистоннинг 5 та ҳудудида кечга яқин ёмғир ёғиши кутилмоқда - Darakchi\nЖАМИЯТ 02.06.2020, 06:48\nЎзбекистон Гидрометеорология хизмати 2 июнь куни учун об-ҳаво маълумтини эълон қилди. Унга кўра:\nҲаво бироз булутли бўлади, вақти-вақти билан ўзгариб туради, кечга томон қисқа муддатли ёмғир ёғиши, момақалдироқ бўлиши мумкин. Шамол шарқдан 3-8 м/с тезликда эсади, момақалдироқ пайтида 12-17 м/с гача кучайиши мумкин.\nҲарорат кечаси 20-22°, кундузи 36-38° бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 19-24°, кундузи 37-42° бўлади.\nҲаво бироз булутли бўлади, баъзи жойларда ўзгариб туради, кечга томон баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 17-22°, кундузи 34-39° бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 17-22°, кундузи 34-39° бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 19-24°, кундузи 35-40° бўлади.\nҲаво бироз булутли бўлади, баъзи жойларда ўзгариб туради, кечга томон баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 14-19°, кундузи 23-28° бўлади.\nЎзбекистон Республикаси Олий суди раисига биринчи ўринбосар тайинланди